Često postavljena pistanja - EHEDG\nPodkomitet za portfolio proizvoda\nČesto postavljena pistanja\nKlasteri radnih grupaSve radne grupePodkomitet za portfolio proizvoda\nRadne grupe - Često postavljena pistanja\nKao se radna grupa pravi?\nPodkomitet za portfolio proizoda, u saglasnosti sa izvršnim komitetom, postavlja timove stručnjaka da bi se ubrzao rad EHEDG-a. Za formiranje (i kasnije razrešenje) radnih grupa potrebno je odobrenje većinom glasova podkomiteta za portfolio proizvoda.\nKoje su obaveze radne grupe?\nPrema zadacima koje dodeljuje podkomitet za portfolio proizvoda, rada grupa je odgovorna za:\nRazvoj i održavanje bilo kojih dodeljenih EHEDG vodiča, procedure sertifikacije, ili celokupan paket trening materijala za određeni vremenski period i ciljne datume\nOdgovaranje na pitanja ili nedoumica koja se odnose na dokumente pod njihovim nadzorom\nDavanje komentara o internacionalnim standardima u cilju promocije harmonizacije\nInformisanjem podkomiteta za portfolio proizvoda o aktivnostima i napredku dokumentata koja su pod njihom nadzorom\nDavanje preporuke podkomitetu za portfolio proizvoda za nove dokumente ili za reviziju već postojećih dokumenata\nKako se definiše polje istraživanja radne grupe?\nPolje istraživanja i dodeljene obaveze za radne grupe odobrene su u vreme kada su i oformljene i za buduće promene u polju istraživanja ili za promene koje se odnose na zaduženja biće potrebno odobrenje podkomiteta za portfolio proizvoda. Radnoj grupi biće jasno odredjeno da li je radna grupa odgovorna za izradu krajnjeg sadržaja jednog ili više EHEDG vodiča, usluge sertifikacije, izradu trening materijala i za odgovaranje na različita mišljenja i primedbe vezane za taj rad\nKo postavlja predsedavajućeg i kopredsedavajućeg radne grupe?\nPodkomitet za portfolio proizvoda odrediće predsedavajućeg i kopredsedavajućeg od svih članova radne grupe. Ove pozicije se smatraju stalnim u cilju održavanja konzistentnosti; međutim, ne postoji određeni period trajanja za obe ove funkcije. Zahtev za odabir predsedavajućeg i kopredsedavajućeg podneće sekretarijat podkomitetu za portfolio proizvoda, u slučaju kada su podnete ostavke na obe funkcije ili je kada je primljen zahtev za promenu datih funkcija, koga su potpisala najmanje tri (3) člana rade grupe.\nKoji su zadaci predsedavajućeg radne grupe?\nPredsedavajući radne grupe odgovoran je za:\nPripremu rasporeda i planiranje sastanaka neophodnih za izvršavanje funkcije radnih grupa.\nKontrolu formiranja i razvoja dokumenata koja su dodeljena radnim grupama\nPravljenje nacrta i podnošenje godišnjeg budžeta EHEDG blagajniku pomoću sekretarijata i podkomiteta za portfolio proizvoda, uključujući naknade ne kasnije do 30.novembra naredne godine.\nUz konsultaciju sa sekretarijatom, priprema nacrta dokumenata radne grupe za glasanje.\nOdržavanje odgovarajućih administrativnih rezultata vezanih za rad radnih grupa\nRedovno učestvovanje na sastancima radnih grupa i drugim EHEDG sastancima/funkcijama ukoliko se to smatra neophodnim za sprovođenje rada radne grupe.\nPregledanje i usvajanje komentara i negativnih glasova vezanih za dokumente radne grupe\nKada je potrebno tumačenje kriterijuma iz dokumentata potrebno je da zajednički deluje i da bude savetnik podkomiteta za portfolio proizvoda.\nSelekcija i održavanje članstva radne grupe sa aktivnim članovima koji zastupaju i balansiraju intrese zaintresovanih strana.\nPriprema godišnjeg izveštaja o aktivnostima radne grupe za predsedavajućeg podkomiteta za portflo proizvoda. Treba predati rezime do 30.januara naredne godine.\nKako se nominuju članovi radne grupe?\nKada se jednom formira radna grupa, onda se smatra stalnim komitetom. Članstvo može da varira pošto se članovi pridružuju ili zamenjuju. Predsedavajući radne grupe nominuje EHEDG članove za postavljanje i otpuštanje uz saglasnost podkomiteta za portfolio proizvoda. Pored intresa za pripadanjem u grupi, podkomitet za portfolio proizvoda može primeniti specifičan kriterijum pri imenovanju članova radne grupe, kao na primer, da li kandidat ima znanje o specifičnoj opremi, sistemima ili materijalima koji se pominju u EHEDG dokumentima dodeljenim radnoj grupi.\nKako ogu da se prijavim za aktivno članstvo u radnoj grupi?\nSvi eksperti koji su članovi EHEDG-a mogu da pošalju EHEDG Sekretarijatu neformalnu prijavu za aktivno članstvo u radnoj grupi, tako što će ukratko opisati jihovo obrazovanje, profesionalno opredeljenje i motivaciju. Svaku novu prijavu predsedavajući radne grupe će proceniti da li može da se prihvati. Nakon prihvatanja prijave, dati stručnjak će imati pristup svoj dokumentaciji radne grupe i svojstvenim internim folderima vebsajta radne grupe.\nDa li postoji ograničenje za članove radne grupe i koja su njihova prava pri glasanju?\nBroj članova specifične radne grupe nije ograničen i svaki član ima pravo da glasa. Može da glasa samo jedan (1) član po entitetu (npr., kompanija ili kompanijska uprava, evropska ili državna agencija ili univerzitet) radne grupe, osim ako se ne zastupaju odvojene odelenja i paleta proizvoda\nŠta su zadaci i zaduženja članova radnih grupa?\nRedovno prisustvo na sastancima radne grupe.\nAktivno učešće u rutinskim funkcijama radne grupe kao što je prikupljanje komentara i usaglašavanje različitih stavova o raznim privremenim dokumentima, radovima.\nOdgovaranje na svu korespondenciju koja zahteva odgovore i rukovođenje glasačkim listićima u roku.\nČlan radne grupe može biti uklonjen ako:\nIma dva uzastupna neopravdana odsustva sa sastanaka radne grupe,\nNe učestvuje na dva uzastopna glasanja, ili\nNe odgovara na korepondenciju predsedavajućeg radne grupe.\nKako mogu da se prijavim kao odgovarajući član za radnu grupu?\nSvi koji su zaintresovani za učešće u aktivnostima radne grupe, imaće minimum dodeljeno korespondirajuće članstvo. Korespondirajući članovi se pozivaju da aktivno učestvuju u svim aktivnostima radne grupen i ohrabruju se da ostave komentar o svim dokumentima. Korespondirajući članovi nemaju pravo glasa ali radna grupa mora da uzme u obzir njihove komentare.


Od septembra jedno odeljenje manje u Tehničkoj školi Majdanpek – RADIO TELEVIZIJA BOR\nOd septembra jedno odeljenje manje u Tehničkoj školi Majdanpek\nMAJDANPEK – Za 179 učenika osmog razreda, iz pet osnovnih škola u opštini Majdanpek, u Tehničkoj školi i Gimnaziji, naredne školske godine na raspolaganju će biti samo 120 mesta, odnosno četiri odeljenja.\n„Iako su prvobitnim planom upisa u Tehničku školu bila predviđena četiri odeljenja, Ministarstvo prosvete, na žalost, nije dalo saglasnost za formiranje odeljenja elektrotehničar informacionih tehnologija, za koje je, inače, bilo dosta interesovanja“, objašnjava Dragoslav Janković, direktor Tehničke škole u Majdanpeku.\n„Zaista smo bili neprijatno iznenađeni ovakvom odlukom nadležnog ministarstva, tim pre što je za ovo odeljenje bilo dosta interesovanja“, kaže Mario Madanović, profesor u ovoj školi.\n„Nabavkom raznih instrumenata i učila kojim smo kompletno opremili kabinet, stvorili smo uslove za odlično pokriven praktični deo nastave“, dodaje Dejan Đorđević, takođe, profesor u Tehničkoj školi.\nUpravo zbog navedenih razloga nadležni u ovoj školi pokušaće preko Školske uprave u Zaječaru da od Ministarstva prosvete zatraže promenu odluke, odnosno formiranje ovog odeljenja. Da li će u tome uspeti, znaće se uskoro.\nTags: jedno odeljenje manje, ministarstvo prosvete, opstina majdanpek, tehnicka skola\nPrevious Do diplome muzičke škole takođe „na daljinu“\nNext Upis u Baletsku školu“Lujo Davičo“u Boru


#širidobrotu - Blic Online\nKoka-Kola i heroji koji šire dobrotu pokrenuli su akciju prikupljanja sportske opreme koja će biti donirana najugroženijim školama u Srbiji. U okviru akcije #širidobrotu, najljubazniji vozač gradskog autobusa Milorad Zatezalo, i mladi biciklista koji pomaže starijim sugrađanima Aleksa Živković, pozivaju sve građane da se priključe akciji donošenjem sportskih rekvizita u prodavnice sportske opreme ĐAK, do 20. aprila.\n“Blic” i “Koka-Kola” u okviru akcije otkrivanja lokalnih heroja “Širi dobrotu” predstavljaju vam Piroćanca Aleksu Živkovića (20), humanog mladića koji je duže od godinu dana posvećen pomaganju starijim sugrađanima. Aleksa svim bakama i dekama starijim od 70 godina bez ikakve naknade nabavlja lekove, hranu, plaća račune, zakazuje lekarske preglede ili pruža prvu pomoć.\nBesplatna peciva za trudnice\n“Blic” i “Koka-Kola” u okviru akcije otkrivanja lokalnih heroja “Širimo dobrotu” predstavljaju vam Zorana Fotića, vlasnika pekare “Fofa” iz Beograda.


Vlasti Burkine Faso saopštile su da džihadisti ubili najmanje osam civila u dva napada na istoku te afričke države.\nU saopštenju se navodi da je pet osoba ubijeno u napadu na džamiju u naselju Dijabiga. U drugom napadu u provinciji Kompijenga ubijena su tri člana iste porodice.\nMete ekstremista su do sada bili pripadnici bezbednosnih snaga.\nPredsednik Burkine Faso Mark Kristijan Kabore nedavno je objavio da će bezbednosne snage okončati destabilizaciju na istoku te zemlje, gde su sve češći napadi islamskih ekstremista.\nU napadu džihadista na rudnik zlata UBIJENO 20 LJUDI\n"Hodam tako nešto u razmišljam..." Noga Ane Nikolić KAO ŠTAPIĆ i svi se pitaju: "Kako je moguće?!"


Subotić: Ako previše razmišljaš o porazu, nećeš se nikada oporaviti | Analitika - Informativni Portal\nTrener košarkaša Budućnosti poručio\nSubotić: Ako previše razmišljaš o porazu, nećeš se nikada oporaviti\nTrener košarkaša Budućnost Volija Slobodan Subotić kazao je da je njegov tim tek u drugom poluvremenu odigrao kako zna, ali da to nije dovoljno za nivo Evrokupa.\nObjavljeno: 09. 10. 2019 - 23:09 Promjenite veličinu teksta: A A A\n"Plavi" su izgubili od Trenta u "Morači" - 77:68 i imaju dva poraza u prva dva kola u grupi D.\n"Kada primiš 43 poena za poluvrijeme, a nakon što si dobio 47 protiv Zadra prije tri dana, kao da ekipa želi da se prilagodi, da vidi šta protivnik radi, pa da u trećoj četvrtini nadoknadi. Ali, to ne ide, u Evrokupu te rivali kažnjavaju", rekao je Subotić.\nTrener "plavih" je poručio da je potrebno strpljenje za igrače koji nijesu prošli pripremni period sa ekipom, te za one koji se oporavljaju od povrede.\n"Treninzima, analizom, čekanjem i strpljenjem prema igračima koji nijesu bili sa nama od početka priprema. Da je to odraz slabosti meč bi završio 20-25 razlike za protivnika. Ali, ovo je već treća utakmica koja počinje tako. Čekamo da se rekovalescenti vrate, da se Nikola Ivanović vrati. Večeras je postigao samo jedan poen za 22 minuta, a znamo šta on znači za tim. Popović je dobro reagovao, ali daleko je još od onoga što može", kazao je trener Budućnosti.\nU nedjelju Budućnost čeka težak ispit u ABA ligi, pošto gostuje Crvenoj zvezdi.\nTagovi: Slobodan Subotić Budućnost Voli evrokup


RTCG - Radio Televizija Crne Gore - Nacionalni javni servis :: Politika :: CG zasluženo predvodnik u evropskim integracijama\n03. 12. 2021. 10:37 >> 10:39 0\nCG zasluženo predvodnik u evropskim integracijama\nCrna Gora, sa potpunom usklađenošću sa Zajedničkom vanjskom i bezbjednosnom politikom Evropske unije (EU) i svim otvorenim poglavljima, zasluženo nosi titulu regionalnog predvodnika u evropskim integracijama, kazao je zamjenik ministra vanjskih poslova Češke zadužen za evropske poslove, Aleš Hmelar.\nOn je, u razgovoru sa glavnom pregovaračicom Zorkom Kordić, istakao da će, bez obzira na izazovnu i dinamičnu agendu češkog predsjedništva Savjetom EU tokom druge polovine sljedeće godine, Zapadni Balkan i politika proširenja ostati prioritet.\nHmelar je, kako je saopšteno iz Generalnog sekretarijata Vlade, ukazao na potrebu povećanja vidljivosti EU u regionu.\n“U tom kontekstu je poručio da će Češka, kao i do sada, nastaviti da podržava proširenje EU na Zapadni Balkan, uključujući i pokretanje debate o vremenskom okviru za proširenje Unije”, kaže se u saopštenju.\nHmelar je ocijenio da, osim vladavine prava, fokus u procesu pristupanja treba staviti i na ekonomsku integraciju, uključujući snaženje zajedničkog regionalnog tržišta, imajući u vidu da je na principu jedinstvenog unutrašnjeg tržišta izgrađena EU.\nKordić je istakla da je raduje što će Zapadni Balkan biti i dalje visoko pozicioniran na agendi EU.\nOna je kazala da očekuje da će politički dijalog na visokom nivou sa državama članicama biti nastavljen kroz redovne samite EU - Zapadni Balkan i političke međuvladine konferencije.\nKordić je ukazala na potrebu da države regiona, a naročito Crna Gora, iskoriste mogućnosti da tokom češkog predsjedavanja demonstriraju konkretne rezultate u evropskim integracijama, kako u vladavini prava, tako i u dijelu napretka po pojedinačnim klasterima, uključujući unutrašnje tržište.\n“U susret održavanju predstojeće Međuvladine konferencije sredinom decembra, upoznala je sagovornika sa aktivnostima pregovaračke strukture u prethodnom periodu i planovima koji će doprinijeti boljoj ocjeni Crne Gore u narednom izvještaju Evropske komisije”, kaže se u saopštenju.\nKako je navela Kordić, okosnicu rada Vlade čine jasna vanjskopolitička orijentacija, reforme u oblasti vladavine prava, ali i posvećenost ekonomskom oporavku, kroz jasne programe.\nTo će, kako je rekla, biti sastavni elementi pozicije Crne Gore na predstojećoj međuvladinoj konferenciji sa EU.\nCG - EU Zorka Kordić Aleš Hmelar


IRF daje kredite od 120 miliona - Vijesti.me\nUSVOJEN PLAN DRŽAVNOG INVESTICIONOG FONDA\nPrema informaciji o Novom duvanskom otpremnine 1. februara, kupac neće rezani duvan i cigarete zbog lošeg kvaliteta Edit\nNovi duvanski kombinat (Foto: Arhiva Vijesti)\nGoran Kapor 23. decembar 2016, 19:35 ažurirano 7. februar 2019, 15:12\nVlada je usvojila plan Investicionog razvojnog fonda za 2017. godinu prema kojem će privrednicima kroz kreditne i druge podrške plasirati 120 miliona eura.\nPosebne ciljne grupe za kreditne linije biće mladi, početnici, žene, visokoškolci, osobe proglašene za tehnološke viškove, osobe sa invaliditetom, poljoprivredni proizvođači, inovativno preduzetništvo, ICT biznis, klasterska proizvodnja,...\nNajavljena je veća podrška domaćoj proizvodnji ali i projektima koji bi omogućili plasman domaćih proizvoda naročito kroz turizam. Nastaviće podršku poljoprivrednicima korisnicima projekta IPARD like II.\nGrupa od 56 zaposlenih Novog duvanskog kombinata pravo na otpremninu će ostvariti 1. februara naredne godine, navedeno je u informaciji koju je Vlada juče usvojila.\nZa isplatu ovih otpremnina biće potrebno 760 hiljada eura, kao i 76 hiljada za pripadajuće poreze i prireze.\nU informaciji piše da je u toku izgradnja nove zgrade fabrike, ali da je neizvjesna montaža mašine jer neke, zbog lošeg stanja, neće biti prenijete iz starog Duvanskog već će biti nabavljene nove. Moguće je i da zbog lošeg stanja mašina za rezanje, rezani duvan uvoze iz Dubaija.\nNavedeno je i da je prekinuta proizvodnja jer su kupci iz Dubaija u isporukama rezenog duvana pronalazili “razne materijale kao što su npr. celofan od bombona, željezo…”, zbog čega je prekinuta isporuka.\nTakođe, kako piše u izvještaju, cigarete su bile lošeg kvaliteta zbog čega nisu izvezene u Dubai.\nNa inicijativu premijera Duška Markovića, Vlada je odlučila da dnevnim centrima za djecu sa smetnjama u razvoju iz Bijelog Polja i Berana dodijeli pomoć od po 5.000 eura. Kako je saopšteno Marković je kazao da starješine organa treba novac koji uštede smanjenjem troškova reprezantacije da preusmjere za pomoć ustanovama za brigu o najranjivijim kategorijama građana, u skladu sa ranijim zaključcima Vlade.


Nemačka sprema civilnu odbranu za rat? › Made-in-Germany.rs\nNemačka najavljuje da će doneti plan civilne odbrane, prvi od okončanja Hladnog rata, kojim će pozvati stanovništvo da napravi zalihe hrane i vode za nekoliko dana, piše dnevnik “Frankfurter Algemajne Cajtung” (FAZ).\nOvaj plan, kojim se prioritet daje civilnoj podršci trupama, dok se istovremeno jača otpornost zgrada i povećavaju kapaciteti zdravstvenog sistema, nemačka vlada bi trebalo da usvoji u sredu, javlja nemački dnevnik.\nNeimenovani portparol nemačkog Ministarstva unutrašnjih poslova potvrdio je za agenciju “Frans pres” da će Veće ministara doneti „strategiju civilne obrane“, ali nije želeo da otkriva pojedinosti.\nFAZ navodi da se u strategiji, napisanoj na 69 strana, napominje da je „malo verovatan napad na nemačku teritoriju, koji bi zahtevao konvencionalnu odbranu“, ali se ukazuje i da bi zemlja trebalo da bude „značajno pripremljena u slučaju razvoja događaja u budućnosti, koji bi joj ugrozili egzistenciju, a koji se ne mogu isključiti“.\n„Stanovništvo treba pozvati da pripremi zalihe hrane dovoljne za deset dana, kao i zalihe vode za pet dana, odnodno oko 2 litre po osobi dnevno“, navodi se u planu civilne odbrane, tvrdi nemački dnevnik.\nOpsednuta svojom nacističkom prošlošću, Nemačka je dugo vremena bila osetljiva na vojna pitanja, konstantno krešući od završetka Hladnog rata troškove za odbranu. Međutim, ove godine je usvojila novi vojni plan po kome bi trebalo da preuzme važniju vojnu ulogu na međunarodnoj sceni, u okviru NATO i EU. Nemačka vojska će tako po prvi put od 1990. godine povećati broj svojih pripadnika i više uložiti u odbranu, navodi francuska agencija.\nNiz aktuelnih napada u Nemačkoj tokom leta, od kojih je za dva odgovornost preuzela Islamska država, takođe je doveo do žustre rasprave o unutrašnjoj bezbednosti. Ministarstvo odbrane razmatra mogućnost obučavanja vojske za odbranu od velikih terorisitičkih napada, dok je ministar unutrašnjih poslova Tomas de Mezijer najavio prošle nedelje uvođenje novih antiterorističkih mera koje uključuju i kontroverzni predlog da se džihadističkim borcima oduzme nemačko državljanstvo, podseća Frans pres.\nU „Beloj knjizi“ Ministarstva odbrane Nemačke, objavljenoj u julu, u vreme eskalacije terorističkih napada, Nemačka kao potencijalnu pretnju navodi Rusiju, „koja je 2014. godine anektirala Krim od Ukrajine i od tada otvoreno dovodi u pitanje mir u Evropi“.\nOd MiG na 23/08/2016 / AKTUELNO, BLOG / Ostavite komentar


Petrič: Vučić voljan da reši pitanje Kosova, to je istorijska prilika za EU - Blic\nPetrič: Vučić voljan da reši pitanje Kosova, to je istorijska prilika za EU\n"Ovo predstavlja neku vrstu istorijske prilike za rešavanje poslednjeg preostalog sukoba u bivšoj Jugoslaviji, konkretno se radi o odnosima Srba i Albanaca na Kosovu. EU treba da prepozna veliku priliku za rešenje ovog pitanja", rekao je Petrič.\n"EU bi trebalo da se usredsredi na rešenje ovog pitanja u naredne dve godine. S tim u vezi, možda bi bilo neophodno poveriti mandat cenjenom stručnjaku koji poznaje situaciju u regionu sa ciljem kretanja ka rešenju. Trebalo bi razmisliti i o tome šta bi Srbija mogla da dobije i kako da bude motivisana da istinski primeni ovaj istorijski korak", naveo je Petrič.\n"Ona mora da uključuje garanciju zaštite etničkih manjina i po mogućstvu bilateralni sporazum koji i Beograd i Priština mogu da prihvate, na primer kada se radi o ponovnom iscrtavanju granica", kazao je Petrič.\n"Bilo bi veoma važno jasno ukazati da bi prevazilaženje kosovskog pitanja učinilo pristupanje Srbije EU mnogo verovatnijim u godinama koje dolaze. Ovo bi trebalo da se događa paralelno s angažovanjem Srbije u debati na domaćem nivou o Kosovu. Preostalim otvorenim pitanjima - od kojih je Kosovo centralno - trebalo bi se pozabaviti ili rešiti ih pre 2019, kada nova Evropska komisija preuzima vlast u Briselu", rekao je Petrič.\n"Pokazao je da je neko na koga može da se računa kada je u pitanju suočavanje sa teškim izazovima", kazao je Petrič.\n"Priština mora da konačno učini ustupke srpskoj zajednici na Kosovu. Sporazum o formiranju Zajednice srpskih opština potpisan je pre toliko godina. Potrebno je da se taj sporazum konačno primeni. Verujem da je to obaveza Prištine", rekao je Petrič.\nNa pitanje o "ulozi Tirane", Petrič je odgovorio da je "albanski premijer (Edi Rama) jasno zainteresovan za pronalaženje rešenja".\n"On ima sjajan odnos sa Vučićem. To je nešto što je odnedavno. Mislim da to može da bude od izuzetne pomoći. Albanija ne treba da samo drži stranu Kosovu. Po mom mišljenju, bilo bi veoma korisno ukoliko bi Beograd i Priština zapravo postigli jedan sporazum. Ne bez konsultovanja drugih, naravno. To bi moglo da ima motivacioni efekat. Albanija bi mogla da odigra važnu ulogu", zaključio je Petrič za DW.\nPetrič: Vučić voljan da reši Kosovo, istorijska prilika za EU\nPetrič: Vučić voljan da reši Kosovo\nBlic (13) RTV (1)\nmeđunarodna zajednica Predsednik Srbije Aleksandar Vučić Priština Brisel Kosovo Balkan EU


Slavlje u Berlinu, neredi u Buenos Airesu video\nArgentinska policija je uhapsila najmanje 30 ljudi tokom nemira do kojih je došlo u Buenos Airesu nakon poraza u finalu Svetskog prvenstva u fudbalu, odigranom u Rio de Žaneiru. Sa druge strane Nemci u u Berlinu trijumf na Mundijalu slavili do jutarnjih sati...\nDo sukoba između navijača i policije u Buenos Airesu je došlo kod popularnog Obeliska, gde su se fudbalski fanovi spontano okupili da bi proslavili to što je Argentina po prvi put od 1990. ušla u finale Svetskog prvenstva, ali je nakon poraza od Nemačke rezultatom 0:1 proslava izmakla kontroli.\nOko stotinjak huligana je razbijalo izloge prodavnica, potpuno uništilo jedno pozorište, pretuklo nekoliko novinara i napalo policajce razbijenim bocama i kamenicama, naveli su lokalni mediji. Policija je na to odgovorila vodenim topovima i suzavcem, preneo je CNN.\nIstovremeno više od 250 hiljada ljudi proslavilo je na platou ispred Brandeburške kapije u Berlinu titulu svetskog fudbalskog šampiona reprezentacije Nemačke.\nKada je kapiten Filip Lam podigao trofej, ispaljen je veliki vatromet oko platoa, gde su navijači počeli da se okupljaju čak šest sati uoči utakmice. Navijače kiša i grmljavina nisu sprečili da titulu svetskog šampiona proslavljaju do duboko u noć. Neredi su za malo izbegnuti kada je grupa huligana pokušala da napadne argentinskog taksistu u centru Berlina, koji je na svom automobilu imao okačenu zastavu svoje domovine.


Ana u polufinalu, Jelena bez šansi posle poraza od Čakvetadze\nDan pre završetka takmičenja po grupama na završnom turniru sezone za teniserke u Madridu poznate su sve četiti polufinalistkinje. Posle najbolje teniserke sveta Žistin Enan, koja je plasman u polufinale obezbedila juče, danas su se među četiri najbolje na Soni Erikson šampionatu našle Marija Šarapova, Ana Ivanović i Ana Čakvetadze.\nSrpska teniserka plasman u polufinale praktično je obezbedila sa dve pobede u prethodna dva dana, ali su postojale teoretske šanse da bude eliminisana. Međutim, današnjom pobedom Šarapove nad Svetlanom Kuznjecovom - 5:7, 6:2 i 6:2, profitirala je i Ana Ivanović, a njih dve će u sutrašnjem međusobnom duelu odlučiti kome će pripasti prvo, a kome drugo mesto u Crvenoj grupi. Svakako, pobeda u tom meču biće značajna, jer će bolja iz tog meča u polufinalu izbeći Enan, koja nije izgubila meč od Vimbldona i iza sebe, sa današnim trijumfom nad Merion Bartoli – 6:0 i 6:0 – ima 23 uzastopne pobede!\nPoslednji učesnik polufinala je drugoplasirana u Žutoj grupi, Ana Čakvetadze, koja je u poslednjem meču večerašnjeg programa pobedila Jelenu Janković – 6:4, 0:6 i 6:3 posle sat i 37 minuta igre. Stoga će sutrašnji duel Janković i Merion Bartoli, koja je zamenila povređenu Serenu Vilijams biti samo revijalnog karaktera, baš kao i meč Kuznjecova - Hantuhova.


Fakultet vizuelnih umjetnosti (FVU) Univerziteta Mediteran je osnovan 2006. godine kao prvi privatni fakultet iz oblasti umjetnosti u Crnoj Gori. Fakultet je utemeljen prema savremenim standardima, u skladu sa Bolonjskom deklaracijom i izuzetno je ocijenjen od strane Evropske univerzitetske asocijacije (EUA) koja je realizovala proces eksterne institucionalne evaluacije (IEP). Diploma koju dobijate po završetku studija prepoznata je u ECTS sistemu i kroz Lisabonsku konvenciju, kao i globalnu klasifikaciju ISCED (Unesco).\nStudije se izvode na dva nivoa, osnovnom i master, a vode ka zvanju Bachelor odnosno Master vizuelnih umjetnosti, koje student/kinja sam definiše kombinovanjem osam modula (jednog profilišućeg u toku studija i jednog dopunskog po semestru):\nDigitalna umjetnost i animacija,\nNastavni planovi i programi koji zapravo predstavljaju simbiozu umjetnosti, nauke, IT tehnologija i drugih naučnih i umjetničkih disciplina su usklađeni sa savremenim međunarodnim trendovima, kao i potrebama savremenog tržišta rada. Naši studenti izlaze sa reprezentativnim portfoliom koji im otvara vrata profesije u kreativnim industrijama.\nZahvaljujući međunarodno priznatim diplomama i svemu što smo ranije naveli, našim studentima je otvoren put usavršavanja u inostranstvu (Britanija, Italija, Španija, Francuska, Njemačka, SAD itd.).


O kompaniji DORMA /\tDORMA Grupacija /\tIstorija\nDuga tradicija uspeha\nIstorija kompanije DORMA\nUprkos svom brzom rastu u proteklih nekoliko decenija, DORMA ostaje kompanija u vlasništvu jedne porodice.\nRudolf Mankel i njegov zet, Wilhelm Dörken, osnovali su Dörken & Mankel KG u Enepetalu, u Nemačkoj, 1 jula 1908. godine. Prvi proizvod koji je izašao iz fabrike bile su šarke za dvosmerna vrata i zavrtnji sa navojima. Od samog početka, dva partnera su nametnula najviše standarde kvaliteta u odnosu na svoje proizvode. Princip koji je primenjen čak i tada - "Bolje biti najbolji po visokoj ceni nego razočarati naše korisnike " – bio je predodređen da značajno utiče na put koji je kompanija usvojila.\nGodine 1913, Dörken & Mankel KG su otvorili novo proizvodno postrojenje u Enepetalu proširivši svoj proizvodni prostor na više od milion kvadratnih stopa.\nIme brenda DORMA, akronim koji je sastavljen od dva prezimena osnivača kompanije, registrovan je u Nemačkoj kancelariji za patente 1927 godine. Zatim, 1936 godine, Wilhelm Dörken napušta Dörken & Mankel KG, a Rudolf Mankel nastavlja da vodi kompaniju kao jedini vlasnik.\nGodine 1950, nakon okončanja Drugog svetskog rata, kompanija je počela sa proizvodnjom TS 50 zatvarača vrata, vodeći nas u sektor u kojem – u smislu prihoda – smo danas lider na svetskom tržištu. Paleta proizvoda je proširena i u jednom periodu je uključivao "Mekanik" komplet čelične konstrukcije, i štampane komponente za radio i televizijsku industriju. Do 1962 godine, DORMA počinje sa proizvodom niza operatora za vrata i čini prve korake na tržište automatike. Kompanija je i tu u svetskoj eliti.\nGodine 1970 je osnovana DORMA GmbH Co. KG i iste godine Karl-Rudolf Mankel, unuk jednog od osnivača se priključuje kompaniji. U sledećem periodu je primetan naglasak na globalnom usklađivanju daljih proširenja segmenata proizvoda. Godine 1971 kompanija je ušla na polje staklenih vrata, nameštaja i elemenata, a 1977. je osnovana podružnica koja je specijalizirana u ovom sektoru, DORMA-Glas. Takođe, 1977 godine, uspostavili smo našu prvu stranu prodajnu kompaniju, DORMA Francuska. I samo jednu godinu kasnije, naše prvo proizvodno postrojenje u inostranstvu je otvoreno u Singapuru.\nDORMA dobija pristup novim tržištima ulaskom u sektor tehnologije bezbednosti i evakuacije u hitnim situacijama, 1987. Godina 2000 je donela novu strukturu menadžmenta koja podrazumeva holding kompaniju, pet divizija i 13 regiona prodaje, uspostavljenih sa ciljem daljeg unapređenja globalne pozicije kompanije DORMA i boljom pripremom za izazove budućnosti.\nGodina 2008 je bila godina proslava za mnoge DORMA kompanije širom sveta obeležavajući 100 godina postojanja. I početkom 2009 godine, četvrta generacija vlasnika preuzela je deo odgovornosti upravljanja kompanijom, gde je vlasnik Karl-Rudolf Mankel preneo većinu svojih interesa u DORMA na svoje kćeri Christine i Stephanie Mankel.\nDa bi bili još spremniji za sadašnje i buduće zahteve globalnog tržišta, godine 2010. DORMA predstavlja strateški program "DORMA 2020" i 1. januara 2011. godine, novu menadžersku strukturu u skladu sa ovim ciljem. Nova organizacija koja se sastoji od međunarodnog upravnog komiteta od 14 članova i pet regiona prodaje sa P L odgovornošću, prikazuje strategiju koja je usvojena za rast do 2020 godine.\nDanas, DORMA uživa u uspehu koji traje i vidi sebe kao globalnog partnera od poverenja za premijum pristupna rešenja i usluge koje omogućuju savremenu gradnju.


Protesti u Slovačkoj zbog ubistva novinara, premijer optužuje Sorosa\nRobert Fico / Foto: FoNet, Zoran Mrđa\nOrganizatori, prijatelji ubijenog Jana Kucijaka i srednjoškolci koji su prošle godine organizovali pohode Slovaka protiv korupcije, nisu dozvolili političarima da izađu na podijum, a mogućnost da se obrate demonstrantima dali su novinarima, učiteljima, bolničarkama i aktivistima nevladinih organizacija. Uoči demonstracija premijer Fico sazvao je državni Savet za bezbednost i upozorio da se navodno sprema zloupotreba protesta i nasilni napad na institucije države, a kao dokaz pokazao fotografije spremnih kamenica u grmlju blizu sedišta slovačke vlade. Slovaci su kamenice i optužbe premijera Fica da, navodno, iza protesta stoji američki biznismen Džordž Soros, koji plaća aktivistima da izvedu prevrat u Slovačkoj, protumačili kao pokušaj da ih zastraši da ne protestuju i ismejali su premijera vicevima i foto-montažama na internetu, a građani su počeli sami da se lažno prijavljuju medijima i policiji da su te kamenice i građevinski materijal u grmlju ostavili oni lično. Neko rešenje sadašnje uzavrele situacije zbog ubistva novinara, koji je pisao o prožimanju mafije i političara slovačke vladajuće stranke SMER, očekuje se u ponedeljak. Tada bi premijer Fico trebalo da odgovori na ultimatum svog koalicionog partnera, stranke slovačkih Mađara Most-Hid, da se preduzmu hitne mere i preuzme i politička odgovornost za to što su Slovaci izgubili poverenje u pravdu u državi i slobodu govora, jer se desilo da u članici EU bude brutalno ubijen novinar zbog svog rada.\nTramp pristao na sastanak s liderom Severne KorejeSkupština smenila generalnu sekretarku Svetislavu Bulajić


Montažno „eko-kupatilo“ od transportnih kontejnera - Gradjevinarstvo.rs\nTransportni kontejneri se uveliko koriste u arhitekturi i uveli su revoluciju u samom konceptu arhitekture i izgradnje, što se može videti na više projekata u kojima se koriste, tipa sportskog tematskog parka. Zahvaljujući novom konceptu pod nazivom SOAK, možemo dodati održiva javna kupatila na rastuću listu potencijalnih namena za ove trajne metalne kutije.\nOsnovna premisa iza SOAK koncepta je da on ima za cilj da ukloni neke od krivica koje možete osećati kao redovan posetilac ovih ustanova koji naveliko troše resurse, i to korišćenjem obnovljivih izvora energije i recikliranih transportnih kontejnera.\nSOAK koncept deluje kao da će biti prilično dobro snabdeven sa kupatilskim i banjskim sadržajima, sa nekoliko bazena sa hladnom i toplom vodom, tuševima i solarijumom. Nije jasno koliki će biti kapacitet objekta (verovatno ne preveliki), ali mali fizički otisak će takođe doprineti da održiva energija bude više izvodljiva.\nKoncept zamišlja da 10 odsto vode bude od sakupljene kišnice, dok njegovi projektanti tvrde da će sva potrebna električna energija dolaziti iz solarne energije, zahvaljujući fotonaponskim panelima na krovu. Takođe će se i siva (otpadna) voda koristiti više puta, bilo za navodnjavanje male bašte ili za druge tehničke potrebe.


Privesti odgovorne: Amerikanci traže istragu zbog veličanja ratnih zločinaca i zastrašivanja povratnika u RS | Epoha.ba Hadžići\nSjedinjene Američke Države pozvale su vlasti Bosne i Hercegovine da istraže izvještaje prema kojima su ceremonije koje je Republika Srpska održala prošlog vikenda (neustavni dan RS, 9. januar, op. a.) veličale ratne zločince i zastrašivale povratnike u gradove iz kojih je protjerano nesrpsko stanovništvo.\n“Pozivamo nadležna tijela da istraže ove incidente bez odgađanja i da pozovu odgovorne osobe na odgovornost”, rekao je glasnogovornik State Departmenta u saopćenju, prenosi Reuters.\nDodik na vrhu\nČlan Predsjedništva BiH i predsjednik vladajuće stranke u RS, SNDS-a, Milorad Dodik, koji je pojačao secesionističku retoriku, predsjedavao je 9. januara proslavom dana kada su bosanski Srbi proglasili nezavisnost 1992. godine, što je izazvalo rat u kojem je ubijeno 100.000 ljudi, prenosi isti izvor.\n“Sjedinjene Države su duboko zabrinute zbog izvješća o govoru mržnje, veličanju ratnih zločinaca i provokativnim incidentima usmjerenim na povratnike u entitetu Republika Srpska tokom vikenda”, dodao je glasnogovornik.\nAmerikanci traže istragu zbog veličanja ratnih zločinaca i zastrašivanja povratnika u RSTop


Imajući u vidu da se netačne i neprovjerene informacije plasiraju zaposlenima u Željeznicama Republike Srpske, ali i široj javnosti, Uprava ŽRS obavještava o aktivnostima koje preduzima u vezi sa obustavom rada i onemogućavanja redovnog odvijanja željezničkog saobraćaja određenog broja zaposlenih u martu 2017. godine.\nUprava čini sve da obaveze prema radnicima izmiruje, a to može samo u skladu sa prihodima koje ostvaruje.\nRadnicima se ne oduzimaju dnevnice, kako se u javnosti prikazuje, ali im se ne mogu evidentirati sati koje nisu proveli na poslu i platiti kao da su obavljali svoje svakodnevne radne aktivnosti.\nS obzirom da je došlo do prekida željezničkog saobraćaja, nadležni organi Željeznica Republike Srpske izvršiće analizu postupaka i aktivnosti pojedinaca u vezi sa protestima i obustavom rada tokom radnog vremena koji su doveli do ovog vanrednog događaja.\nInformacija o navedenom biće dostavljena i razmatrana na sjednici Uprave, koja će, na osnovu izvještaja i ovlaštenja donositi odluke.


Država obezbeđuje podsticaje za pčelare (VIDEO) | TV Istok\nDržava obezbeđuje podsticaje za pčelare (VIDEO)\nU periodu od 15. aprila do 31. maja pčelari mogu podneti zahtev za ostvarivanje podsticaja po košnici pčela. To pravo mogu ostvariti oni koji imaju najmanje 30, a najviše 200 prijavljenih košnica.\nUkoliko pčelari žele da nabave novu opremu i ostvare povraćaj novca, mogu to da učine po nešto povoljnijim uslovima prema nedavno izmenjenom Pravilniku o podsticajima za investicije u fizičku imovinu poljoprivrednog gazdinstva za nabavku novih mašina i opreme za\nunapređenje primarne poljoprivredne proizvodnje u stočarstvu.\nU Agroznanju ističu da Uprava za agrarna plaćanja može prema postojećem pravilniku da raspiše godišnje jedan ili\nviše javnih poziva.\nPrevious : Učenici OŠ Đura Jakšić i Medicinske škole plasirali su se na Republičko takmičenje u streljaštvu (VIDEO)\nNext : Opština Negotin je u 2019.godini opredelila 27 stipendija studentima i srednjoškolcima


Agencija je navela i da je „uvidom u mišljenje Privremenog organa grada Prištine utvrđeno, pored ostalog, da Skupština grada Prištine, odsnosno Privremeni organ Prištine, ima status osnivača Doma kulture Gračanica, te shodno navedenom funkcija direktora Doma kulture Gračanica se smatra javnom funkcijom, odnosno u navedenoj situaciji se smatrate javnim funskcionerom“.\nRedakcija RTV Kim je imala uvid u obaveštenje Agencije za borbu protiv korupcije dostavljeno Živojinu Rakočeviću. Podsetimo, deo članova Uprave UNS-a ranije je ocenio da je "odbacivanje kandidature Živojina Rakočevića skandal bez presedana".\n- zaposleni, službenici i funkcioneri republičke ili pokrajinske Vlade i ministarstava i sekretarijata i lokalnih organa uprave;\n- funkcioneri u političkim strankama ili ako su članovi u telima političkih stranaka;\n- vlasnici, suvlasnici udela ili akcija u pravnom licu koje je osnivač medija, ako u konkretnom mediju ima više od pet zaposlenih, ne računajući same vlasnike ili suvlasnike udela ili akcija onih koji su zaposleni u osnivaču medija i\n- direktori medija i njihovi zamenici ako u mediju ima više od 5 zaposlenih, ne računajući same direktore ili zamenike.


Da Novi Sad nađe smeštaj stanovnicima Depresije\nGrađani naselja Depresija u Novom Sadu zatražili su danas od gradskih vlasti da im pronađu novi smeštaj, nakon što su počela da im stiž rešenja da se isele iz baraka u kojima su neki od njih živeli 40 godina.\nReč je o porodicama radnika građevinskih preduzeća Neimar i Prvi maj, koji su sedamdesetih godina prošlog veka dobili na korišćenje barake, kao privremeni smeštaj.\nOni su ispričali da su ’70-ih i ’80-ih godina uplaćivali novac u stambeni fond, ali su im firme propale pa je privremeni smeštaj u trošnim radničkim barakama postao njihovo stalno prebivalište.\nPre devet godina, zemljište na kojem se nalaze barake kupio je biznismen Aleksandar Savanović iz Zemuna, koji je najavio iseljenje oko 60 porodica koje žive u naselju Depresija.\nGrađani su novinarima kazali su da je svaka gradska vlast, od one predvođene Srpskom radikalnom strankom, preko one predvođene Demokratskom strankom do aktuelne uprave Srpske napredne stranke, obećavala da će im obezbediti makar privremeni smeštaj i garantovala da neće biti izbačeni na ulicu.\n“Od pre nedelju dana, dešava se upravo to. Privatni izvršitelji već su iselili dve barake, radnici koji su tu boravili završili su kao beskućnici, a uskoro se očekuje da stignu i rešenja za iseljenje ostalih stanovnika”, ispričali su građani.\nU petak, 14. aprila, na centralnom gradskom Trgu slobode biće održan skup solidarnosti sa stanovnicima Depresije, u organizaciji novosadskih nevladinih organizacija i inicijativa građana koje su pokrenule i peticiju za zaštitu prava stanovnika.


PARKOVI I IZLETIŠTA U BANJOJ LUCI PONOVO U FUNKCIJI | Hayat.ba\nPARKOVI I IZLETIŠTA U BANJOJ LUCI PONOVO U FUNKCIJI\nParkovi, izletišta i teretane u prirodi, koje je Gradski štab zatvorio prije više od mjesec dana, od danas će biti otvoreni za Banjalučane.\nOva javna mjesta bila su ograđena i zabranjena za korištenje od 3. aprila, kako su rekli nadležni, da bi se spriječila okupljanja građana i potencijalno širenje virusa korona.\nZabrana od danas prestaje da važi, s tim da je i dalje obavezno korištenje zaštitnih maski u javnom prostoru.\nVirus je još uvijek prisutan u populaciji, broj oboljelih varira po danima, imamo i povećan broj smrtnih slučajeva, tako da još jednom apelujemo na građane da se drže svih propisanih mjera. Posebno skrećemo pažnju starijim sugrađanima da, iako im je dozvoljeno svakodnevno kretanje, budu oprezni i smanje kontakte na minimum – rekao je gradonačelnik Banje Luke Igor Radojičić, prenosi RTRS.


CRNA RUPA ILI PRIZNANJE REALNOSTI Ovo su dva moguća scenarija za Zapadni Balkan | SC Radar\nCrna rupa Evrope ili prihvatanje realnosti i demokratizacija društva dva su scenarija po kojima se zemlje zapadnog Balkana mogu razvijati u budućnosti, kaže za “Blic” dr Jasmin Mujanović, profesor na američkoj Kolumbiji, politički analitičar i saradnik Instituta “Istok-Zapad” i fondacije “Fridrih Ebert”.\n– Jedan je ovo što je već očigledno na terenu, ali bojim se da takav status kvo ne može opstati, naročito ne u BiH, gde se situacija godinama unazad značajno pogoršava. U gotovo svakom parlamentu u regionu postala je svakodnevnica da se ljudi bukvalno “šaketaju”. Na Kosovu bacaju suzavac u Skupštini, u Makedoniji je malo falilo da Zoran Zaev bude ubijen, u Federaciji BiH je totalna blokada, u Srbiji je onako kako gledamo svakodnevno, a Hrvatska je na rubu egzistencijalne krize – kaže on.\n– To nije samo Rusija, već i Kina, zemlje Zaliva, Turska… Ovde nije toliko priča o novcu, već o političkoj podršci koja se nudi svim ovdašnjim elitama, koja im je potrebna da bi ostali na vlasti. To je jedna tamna budućnost koje se itekako trebamo bojati i koja je itekako realna – objašnjava Mujanović.\nNavodi i da je važna uloga Evropske unije koja “mora da nam kaže šta nas čeka ako nastavimo ovim putem”.\n– Neko treba da nam kaže da ćemo ostati crna rupa, i da od pridruživanja nema ništa. EU možda jeste previše optimistična, ali nije glupa – kaže on.\nSrbija “glumi neutralnost”\n– Balansiranje između Istoka i Zapada, “igranje” sa vladavinom prava, medijske slobode… Ako Srbija nastavi ovako, dovešće sebe u situaciju da će joj jedna Estonija ili Litvanija blokiraju put u EU zbog gluposti sa Rusijom. Nordijske i baltičke zemlje su oprezne što se tiče ruskog pitanja jer im se rat dešava u komšiluku, dok sa druge strane Srbija glumi neutralnost, a u praksi gleda na drugu stranu kada njeni građani idu da ratuju u Donbas. Bojim se da to neće tako lako proći – ističe Mujanović, i navodi da se ne bi iznenadio ako bi Srbija u perspektivi možda bila i naterana da reši probleme koje ima.\n– Ali, nadam se da će tada biti rešeno i pitanje Kosova, i problem balansiranja, i odnosi između, recimo Sarajeva i Beograda – navodi, i objašnjava da je i pitanje koliko će predsednik RS Milorad Dodik ostati u političkom životu, jer se trenutno nalazi u sličnoj situaciju “u kojoj je Nikola Gruevski bio pre nekoliko godina”.\nGovoreći o ulasku Zapadnog Balkana u EU, Mujanovć navodi da se Unija sada “malo vadi jer su pre pet godina rekli da neće biti nikakvog proširenja neko vreme” ali da sada, poučeni iskustvom Crne Gore i Makedonije, to pokušavaju da promene dajući nadu, odnosno licitirajući sa 2025. godinom za pojedine zemlje.\n– Crna Gora eventualno ima šansu, a za Srbiju nisam siguran. O BiH i Kosovu da ne govorim, a čini mi se i da je situacija sa Albanijom mnogo gora nego što se predstavlja. Makedonija će se za koju godinu priključiti NATO, ali mislim da je evropsko proširenje za nju malo trajniji proces – priča Mujanović.\nSrpski “problem svih problema” Kosovo će, smatra Mujanović, biti ostavljeno za kraj jer “najviše boli”. Zato bi, kaže, Srbiji trebao “jedan Vili Brant” (nekadašnji kancelar Nemačke).\n– Trebao bi joj jedan takav koji bi rekao kako stoje stvari kada je reč o Kosovu, i da bi ta realnost morala da se prizna. Da kaže da se Srbija ne slaže sa mnogim stvarima, da Kosovo doživljava kao duhovno ognjište, ali da bi se odnosi gradili mora se priznati nezavisnost. To bi mogla da bude formila za ceo komšiluk – objašnjava Mujanović.\nNa pitanje da li mu se to čini kako realna opcija, on kaže to u ovom trenutku nije slučaj, ali i da “štošta može da se promeni u narednih desetak godina”. Aktuelni predsednik Srbije Aleksandar Vučić je, kaže, jedini koji bi u ovom trenutku tako nešto mogao da uradi.\n– Verujem i da je i on svestan toga. Lukav je političar, nikada ne zatvara vrata, i čini mi se da već neko vreme priprema teren kada je reč o Kosovu – kaže Mujanović.\nOn objašnjava i da političari u regionu često misle da su “ljudi na zapadu naivni ii glupi2 ali, kaže, zaboravljaju da postoji i takozvana “realna politika”, zbog koje su spremni da, bez obzira na autoritarne tendencije, pojedince prihvate takve kavi su, “jer treba ispuniti neke ciljeve”.


Toplo vreme "iznenadilo" GSP... | Ekspres.net\nCentar za lokalnu samoupravu (CLS) ukazao je da u Gradskom saobraćajnom preduzeću (GSP) Beograd, kasne pripreme za servis klima uređaja u vozilima gradskog prevoza.\n"Javna nabavka za rezervne delove i materijal za servisiranje klima uređaja raspisana je tek u maju, 18. maj je bio rok za dostavljanje ponuda, što znači da ugovor ne može biti potpisan pre juna", saopštio je CLS.\nPrema računici CLS, to bi značilo da servisiranje klima uređaja neće početi pre jula, što će opet dovesti Beograđane u neprijatnu situaciju da se u delu leta voze bez rashlađivanja u vozilima gradskog prevoza, što je dodatno opasno za starije osobe i hronične bolesnike.\n"Neverovatno je da GSP ponavlja istu grešku kao i prošle godine, što je samo još jedan dokaz da su ovom važnom javnom preduzeću neophodne reforme i novi rukovodeći kadar", ocenio je direktor CLS-a Nikola Jovanović.\n"Jasno je koji su bili ciljevi. Prvo deca jer smo najosetljiviji na njih i to izaziva najveću paniku, potom mostovi i na kraju vodovod, od čega zavisi funkcionisanje grada. Hvala bogu, sve te dojave su bile lažne", rekao je zamenik gradonačelnika Goran Vesić povodom dojava o bombama u Beoradu u ponedeljak.


Ništa od vozića: Panoramskim busom na Banj brdo | BL Portal\nNišta od vozića: Panoramskim busom na Banj brdo\nGrad Banja Luka će i u novoj turističkoj sezoni organizovati prevoz na najpopularnije gradsko izletište – Banj brdo, a s obzirom na to da ni iz drugog pokušaja nije pronađen partner koji bi prevoz organizovao turističkim vozićem, prevoz će biti organizovan panoramski minibusom.\nIz Odjeljenja za saobraćaj i puteve naglašavaju da će od ove godine panormaski minibus morati imati rampu za ulaz lica sa invaliditetom, te će Banj brdo biti dostupno i ovom dijelu stanovništva.\n– Ovih dana očekuje se ponovno objavljivanje javne nabavke i ukoliko se javna nabavka uspješno okonča, prevoz bi započeo za Dan grada – 22.aprila i trajao bi sve do 30. septembra. Trasa vožnje je predviđena od fabrike obuće „Bema“ (okretište autobuske linije br. 13) do spomenika na Banj brdu, i to radnim danom od 15.00 do 20.00 časova, a subotom i nedjeljom od 9.00 do 20.00 časova – objašnjavaju iz nadležnog odjeljenja.\nPodsjećamo da je organizovani prevoz na Banj brdo naišao na veoma dobre reakcije naših sugrađana. Prema podacima za prošlu godinu, u periodu od kraja jula do septembara u kojem je saobraćao bus, uslugu je koristilo više od 7.000 građana, saopšteno je iz Gradske uprave grada Banja Luka.\nTags: Banj brdo, Banj bus, bus, panoramski, prevoz, turistički\nMektić: Očekujemo svaki dan prebacivanje ISIL-ovaca u BiH


Najavljeno kliničko ispitivanje prvog bh. respiratora | Trend Radio Velika Kladuša\nNajavljeno kliničko ispitivanje prvog bh. respiratora\nKliničko ispitivanje prvog respiratora koji je proizveden u Bosni i Hercegovini nakon obimnih priprema uskoro bi trebalo početi u Tuzli, a testiranje uređaja vršit će medicinski stručnjaci Univerzitetskog kliničkog centra u tom gradu.\nNaime, u prisustvu britanskog ambasadora u Bosni i Hercegovini Matthewa Fielda, predstavnici Centra za testiranje i evaluaciju medicinskih uređaja (MD-TEC) iz Ujedinjenog Kraljevstva, kompanije TMD Group iz Gradačca i Univerzitetskog kliničkog centra (UKC) u Tuzli potpisali su danas sporazum kojim je dogovoreno kliničko ispitivanje prototipa respiratora, koji je dizajnirao i proizveo TMD Group.\nTim stručnjaka gradačačke kompanije TMD Group prošle godine dizajnirao je i proizveo prototip respiratora, koji je potom prošao detaljno testiranje u Centru za testiranje i evaluaciju medicinskih uređaja (MD-TEC) iz Ujedinjenog Kraljevstva. Sada je na red došla najkritičnija faza procesa, odnosno kliničko ispitivanje ovog medicinskog uređaja, što do sada nije rađeno u Bosni i Hercegovini.\nNa osnovu potpisanog sporazuma, UKC Tuzla će, uz smjernice MD-TEC-a, biti u mogućnosti da zadovolji neophodne i relevantne zahtjeve medicinskih standarda i najboljih praksi koje se odnose na implementaciju kliničkih ispitivanja medicinske opreme. Ovo je značajan korak u procesu certificiranja prototipa respiratora u skladu s najvišim međunarodnim standardima, nakon čega bi se ispunili uslovi za početak obimnije proizvodnje.\n“Nakon MD-TEC-ove analize ubrzano smo radili kako bismo unaprijedili dizajn, pripremili potrebnu dokumentaciju o usklađenosti proizvoda s relevantnim standardima potrebnim za CE certifikat, osnovali novu kompaniju TMD Medical Components and Devices, koja će sada isključivo raditi na razvoju i proizvodnji medicinskih uređaja te s UKC-om Tuzla dogovorili kliničko ispitivanje našeg respiratora. Zahvalio bih se MD-TEC i britanskim stručnjacima na njihovoj značajnoj podršci, kao i Britanskoj ambasadi u BiH i ambasadoru Fieldu što su nam omogućili da proširimo obim projekta koji danas uključuje i podršku MD-TEC-a zdravstvenom sektoru u BiH”, kazao je direktor TMD Groupa Damir Hanić.\nVršilac dužnosti direktora UKC-a Tuzla Alen Kamerić je izrazio zadovoljstvo što je upravo ova zdravstvena institucija u prilici da vrši kliničko ispitivanje prototipa respiratora.\nMD-TEC je proveo obimno ispitivanje prototipa respiratora u decembru 2020. i bio impresioniran njegovim izuzetnim nivoom funkcionalosti i upotrebljivosti.\n“Radujemo se daljem unapređenju ovog medicinskog uređaja do njegovog punog potencijala. Podržavanje ove saradnje, iako s udaljenosti, pokazat će koliko dijeljenje znanja, tokom teških perioda poput pandemije, može biti učinkovito i produktivno”, kazao je Tom Clutton-Brock, klinički direktor MD-TEC-a.\nBritanski ambasador u Bosni i Hercegovini Matt Field poručio je da je ovo prvi put da MD-TEC ima ulogu u kliničkom ispitivanju medicinskog uređaja u Bosni i Hercegovini, uz izražavanje sigurnosti da će ovo otvoriti nove mogućnosti za certificiranje, proizvodnju i njegovu prodaju.


Sudbina jednog oglasa - Zaposlenje - Nedeljnik Vreme\n7. 3. 2012. / 18.18\nPoslovni oglas firme "Roaming Networks" doživeo je neobičnu sudbinu: iako je konkurs bio otvoren do 16. marta, oglas je uklonjen sa sajta "Infostuda" desetak dana pre isteka roka. I to uprkos činjenici da su se za kratko vreme za njega zainteresovali mnogi korisnici interneta u Srbiji.\nTačnije, upravo zbog tolikog interesovanja.\nFirma "Roaming Networks" (bavi se telekomunikacijama i sarađuje sa sva tri mobilna operatera u Srbiji) oglasom je od zainteresovanih tražila dvomesečno "volontiranje u magacinu" u Leštanima, da bi nakon toga "kandidati koji budu zadovoljili" bili primljeni u radni odnos. Od kandidata se, između ostalog, zahtevala sposobnost za rad pod pritiskom, rad u sve tri smene i spremnost na prekovremeni rad, ukoliko to posao zahteva.\nReakcije internet javnosti su bile burne – oglas je primljen kao još jedan od pokušaja izrabljivačkih preduzetnika da u divljem kapitalizmu dobiju "nešto za ništa". Pojedini komentari su ukazivali da je reč o ustaljenoj praksi poslodavaca: dva meseca "probnog", "volonterskog", neplaćenog rada, posle kojih niko od kandidata "ne bi zadovoljio"; usledili bi novi oglasi, nova besplatna radna snaga i tako ukrug.\nU konkretnom slučaju "Roaming Networksa", pojedinci su otišli dalje od komentara na društvenim mrežama: uz biografiju su počeli da šalju cinična propratna pisma, kao da je reč o poslu iz snova, a ne o neplaćenom radu u leštanskom magacinu. Broj prijava je brzo rastao, pa su se za posao magacionera prijavili diplomirani matematičar, doktorant muzikologije i mnogi drugi. Nakon nekoliko sati, "Infostud" je uklonio oglas, sa obrazloženjem da je "sporni oglas" deaktiviran zbog prijava korisnika.\nPostavlja se pitanje: zašto je pomenuti oglas sporan? Ne bi se prijavio niko kome uslovi ne odgovaraju, a ko se prijavi, uradiće to dobrovoljno. Međutim, oglas je nezakonit – po Zakonu o volontiranju, izričito je zabranjeno organizovanje volontiranja u cilju sticanja dobiti, a volontiranje mora biti aktivnost od opšteg interesa ili opšteg dobra – oba ova člana krši "volonterski" oglas. Nakon što je priča dospela do štampe, direktor "Roaming Networksa" Branimir Mijailović je u utorak 6. marta dao izjavu za medije u kojoj je objasnio da je reč o "tehničkoj grešci" u sklapanju i predaji oglasa. "U toku je izmena teksta i ponovo ćemo ga objaviti jer kao kompanija imamo potrebu za tim radnim mestom", kaže Mijailović u saopštenju, i uz izvinjenje upućeno javnosti dodaje da firma nije tražila "potpuno volontiranje", već "probni rad, za koji bi odabranim kandidatima bili plaćeni obrok, prevoz i određeni novčani iznos", a najbolji bi dobili posao.\nDo odlaska ovog broja "Vremena" u štampu, na "Infostudu" se nije pojavio popravljeni oglas, a na društvenim mrežama moglo se pročitati zadovoljstvo što je "napokon jedna Fejsbuk akcija uspela". Ipak, pravo će pitanje ostati bez odgovora: da je ovaj oglas prošao "ispod radara" korisnika društvenih mreža (kao što ga nije primetila inspekcija rada, zadužena za nadzor o primeni Zakona o volontiranju), koliko bi od 760.000 nezaposlenih zaista javilo da dva meseca radi za džabe, bez ikakvih garancija za zaposlenje?


Evropska opservatorija zaposlenosti | FREN\nEvropska opservatorija zaposlenosti\nFREN je angažovan od strane GHK Consulting Ltd. iz Velike Britanije kao podugovarač na projektu Evropske komisije „European Employment Observatory“.\nEvropska opservatorija zaposlenosti je projekat koji tromesečno prati kretanja na tržištu rada u svim zemljama članicama EU, kao i u pet zemalja koje su u procesu pridruživanja – Hrvatska, Turska, Makedonija, Island i Srbija. Uključivanje Srbije u ovu grupu zemalja je ne samo stručni, nego i politički uspeh FREN-a, jer je Srbija jedina zemlja koja nije imala status kandidata za članstvo u trenutku kada je uključena u projekat. Rad na projektu se sastoji u pisanju tromesečnih izveštaja o kretanjima na tržištu rada iz nezavisne ekspertske perspektive, polugodišnjim izveštajima o specijalnim temama iz domena tržišta rada i zapošljavanja, kao i u povremenim specijalnim izveštajima po ad hoc zahtevima predstavnika Evropske komisije. Ovi izveštaji su dostupni na veb stranici http://www.eu-employment-observatory.net.


BiH će u budućnosti biti jedan od ključnih elemenata evropske sigurnosti – UkljucisEU\nBiH će u budućnosti biti jedan od ključnih elemenata evropske sigurnosti\nČetvrtak, 09 Novembar 2017 / Published in Vijesti\nČlanovi Delegacije Odbora za vanjske poslove, odbranu i sigurnost Senata Češke Republike, koji borave u višednevnoj zvaničnoj posjeti BiH, naglasili su danas da integracije zemalja zapadnog Balkana u Evropsku uniju (EU) i NATO predstavljaju interes zemalja članica EU.\nS tim u vezi, članovi Odbora za vanjske poslove, odbranu i sigurnost Senata Češke Republike izrazili su uvjerenje da će BiH u budućnosti biti jedan od ključnih elemenata evropske sigurnosti, koja je, kako su upozorili, nezamisliva bez uključivanja svih država zapadnog Balkana.\nTokom susreta s članovima Komisije za vanjsku i trgovinsku politiku, carine, saobraćaj i komunikacije Doma naroda Parlamentarne skupštine Bosne i Hercegovine (PSBiH) Seadom Kadićem, Mariom Karamatićem, Ognjenom Tadićem i Martinom Ragužem rečeno je da nema otvorenih pitanja između dvije zemlje.\nNaglašena je potreba da se nastavi dobra saradnja komisija PSBiH i odbora Parlamenta Češke, kao i saradnja na nivou rukovodstava parlamenata, uz isticanje da parlamentarna saradnja može doprinijeti značajnijem podizanju nivoa privredne saradnje dvije države.\nZahvaljujući se gostima iz Češke na podršci evropskom i euroatlantskom putu BiH, kao i na realiziranim brojnim projektima u oblastima energetike, poljoprivrede, zdravstva i reforme javne uprave, članovi Komisije Doma naroda PSBiH izrazili su uvjerenje da će realizacija razvojnih projekata u BiH ostati jedan od ključnih prioriteta Vlade i Parlamenta Češke u regionu zapadnog Balkana.\nTokom sastanka ukazano je na činjenicu da u BiH postoje različiti pogledi u vezi sa procesom NATO integracija, te konsenzus svih značajnih političkih faktora kad je riječ o procesu integracija BiH u EU.\nS tim u vezi, izraženo je očekivanje da će BiH, usprkos određenim preprekama na evropskom putu, naredne godine dobiti status kandidata za ulazak u EU, saopćeno je iz Sektora za odnose s javnošću PSBiH.\nPreuzeto sa: https://www.klix.ba/vijesti/bih/bih-ce-u-buducnosti-biti-jedan-od-kljucnih-elemenata-evropske-sigurnosti/171107087\nPanevropska unija i austrijska ambasada: Kako pomoći EU integracije u BIH?\nIstekao interni rok za tehničku finalizaciju odgovora na pitanja iz Upitnika EK\nEU i SAD žele ubrzati integraciju Balkana


Trišić: SRNA izmišlja da sam reketirao Dodika\nTrišić: SRNA izmišlja da sam reketirao Dodika\nSrpska novinska agencija treba da se izvini Vladimiru Trišiću i RTV BN, zbog objave vesti da je Trišić htio da iznudi novac od predsednika RS Milorada Dodika, ili će slučaj dobiti sudski epilog, saopštio je dvokat RTV BN.\nUkoliko i dalje sebe smatrate ozbiljnom i profesionalnom novinskom agencijom, to Vam predlažemo da ovaj spor ne poprimi sudski epilog i da na Vašem info servisu i glavnoj strani Vaše veb prezentacije objavite da se radilo o pogrešnoj vesti, te da se izvinjavate Vladimiru Trišiću i RTV BN zbog pričinjenih neprijatnosti – stoji u saopštenju.\nPre pet dana na naslovnoj strani veb prezentacije i info servisu Srne je objavljena vijest pod nazivom “Trišić tražio novac od Dodika?“ u kojoj su navedene , kako se navodi, dezinformacije i teške optužbe prema našem Vladimiru Trišiću i “RTV BN“.\nSrna je objavila da postoje indicije da je Vlado Trišić pokušao da medijski reketira predsednika RS Milorada Dodika.\nTrišić je odgovorio da se radi o čistoj dezinformaciji koja nije zasnovana na realnim činjenicama, nego očito na nečijoj zloj nameri, i najavio je tužbu.\n“Smatramo da je navedena ‘vest’ u stvari reagovanje zbog objavljivanja u najmanju ruku neprimjerenog ponašanja najvišeg funkcionera Republike Srpske koji je izrekao najteže uvrede na račun naših vlastodavaca Vladimira Trišića i RTV BN. Napominjemo da je Predsjednik RS Milorad Dodik bio upoznat sa snimanjem navedenog razgovora, te je i sam odobrio emitovanje spornog razgovora sa riječima „snimi ovo i pusti u Dnevniku“ – kaže punomoćnik Vladimira Trišića.\nDodaje se, da se pre objavljivanja navedene “vesti“, glavni i odgovorni urednik, Milica Džepina, koja je potpisana kao autor sporne “vesti“, svakako mogla obratiti Trišiću da proveri da li postoji kompletan snimak razgovora, te da li se u istom spominje bilo kakvo reketiranje, indirektno ili direktno, a da je agencija kao veliki servis svakako upoznata da, kada se objavljuje ovakva vest, moraju se imati dokazi da su navodi suštinski tačni.\n-U ovom predmetu se radi o očiglednim neistinama, jer Vladimir Trišić nije od bilo koga, pa ni od Predsednika RS tražio nova, a vest je Trišiću i BN-u, nanela, ne samo nematerijalnu štetu, nego i materijalnu.\nOd Srne se traži javno izvinjenje, a u suprotnom, protiv agencije će biti podnesena tužba parničnom sudu radi zaštite od klevete, a agencija će biti obavezna da naknadite štetu “’koja se svakako meri stotinama hiljada KM“.


Gdje su najskuplji kvadrati i kakva je bila prodaja stanova? - Impuls\nObjavljeno: Petak, 21 Septembar 2018 08:19\nBANJALUKA, PRIJEDOR - U drugom tromjesečju ove godine prosječna cijena kvadrata novih, završenih stanova najviša je bila u Banjaluci, a najniža u Istočnom Sarajevu i Doboju, dok u nekim gradovima, poput Prijedora, u ovom periodu nije prodat niti jedan završen stan nove gradnje, podaci su Republičkog zavoda za statistiku RS.\n"Prosječna cijena kvadrata novog završenog stana u drugom tromjesečju ove godine najviša je bila u Banjaluci i iznosila je 2.364 KM, dok je najniža u Istočnom Sarajevu i iznosila je 1.242 KM, a u Doboju 1.245 KM", ističu u Zavodu.\nPoslije Banjaluke, prema ovim podacima, slijede Trebinje sa cijenom kvadrata stana od 1.537 maraka, te Zvornik sa 1.404 KM po kvadratu, a prosječna cijena kvadrata novih završenih stanova u RS je 1.571 KM.\nU Zavodu su napomenuli da cijena kvadrata stana svakako zavisi od lokacije, te da u onom tromjesečju u kojem se dogodi da se proda više stanova na atraktivnijim lokacijama, samim tim i cijene budu više.\nLeonardo Samardžija iz preduzeća "VHS Trade" Prijedor istakao je da je u gradu na Sani potražnja za stanovima veća od ponude.\n"U Prijedoru se ne gradi mnogo pa nema novih stanova i to vjerovatno predstavlja problem. Nama definitivno fali stanova i imamo veću potražnju nego ponudu. Malo se gradi, a potražnje ima", istakao je Samardžija za "Nezavisne", dodajući da je prosječna cijena kvadrata stana u Prijedoru u novoj gradnji inače oko 1.500 maraka.\nManojlo Popović iz Agencije "Senzor nekretnine" rekao je da je kvadrat stana inače najskuplji u Banjaluci, te da zatim slijede Bijeljina, Trebinje i Prijedor.\n"Agencije za nekretnine su legalni prodavci stanova gdje vam je prodaja prikazana i može se lako provjeriti, ali postoji i veliki broj onih koji stanove prodaju na crno", kazao je Popović.\nU Zavodu za statistiku su kazali da je u Banjaluci u svakom tromjesečju prošle godine u prosjeku prodato 68 završenih novih stanova, te da ih je najviše prodato u trećem tromjesečju, i to 107, a najmanje u drugom 28.\nKako je navedeno u podacima na zvaničnom sajtu Zavoda, broj prodatih završenih novih stanova u RS u drugom tromjesečju 2018. godine manji je u odnosu na drugo tromjesečje 2017. godine.\nUkupna kalendarski prilagođena proizvodnja, stoji na stranici Zavoda, u građevinarstvu u drugom tromjesečju 2018. godine, u poređenju sa drugim tromjesečjem 2017. godine, veća je za 1,1 odsto.\nIstiče se da je posmatrano prema vrsti građevinskih objekata u istom periodu 2018. proizvodnja u građevinarstvu na objektima niskogradnje veća za 1,5 odsto, a na objektima visokogradnje veća je za 0,5 odsto.


Aleksandar Vučić: Očekujemo u narednih 72 sata ubrzanje broja umrlih i zaraženih; Zabrana kretanja od 13 sati u subotu do ponedeljka u 5 ujutru, zabrana okupljanja više od dve osobe | Hronika\nPočetna strana > Hronika > Aleksandar Vučić: Očekujemo u narednih 72 sata ubrzanje broja umrlih i zaraženih; Zabrana kretanja od 13 sati u subotu do ponedeljka u 5 ujutru, zabrana okupljanja više od dve osobe\nBEOGRAD - Predsednik Srbije Aleksandar Vučić preneo je večeras, nakon zajedničke sednice dva krizna štaba, da su donete nove mere, pre svega zabrana kretanja od subote u 13 časova do ponedeljka u 5 ujutro, te zabrana okupljanja više od dve osobe. Treća mera nije restriktivna, odnosno omogućeno je vlasnicima da prošetaju kućne ljubimce od 23 sata do jedan iza ponoći.\nBili smo blizu katastrofe, između 24 i 30 hiljada u zemlju ušlo zaraženih od 400.000 ljudi koji su došli iz inostranstva\n19.43 – Darija (Kisić Tepavčević, zamenica direktora "Batuta", prim. aut.) stoički podnosi uvrede, čuo sam se dva puta sa njom, kriva im je jer govorila istinu i jer nije htela da bude politički zloupotrebljena, ističe Vučić.\n19.33 – Analiza zaposlenih u zdravstvu: u Betutu nula pozitivnih od 41 analizirane osobe, u bolnici "Dragiša Mišović" 47 pozitivnih lekara, u Zemunu pet od 14 testiranih, u VMA nema pozitivnih, kao ni u bolnici na Bežanijskoj Kosi i Urgentnom centru, u Narodnom frontu pozitivno 12 osoba od 23 testiranih.\nDonete nove mere: Zabrana kretanja od 13 sati u subotu do ponedeljka u 5 ujutru. Više od dvoje ljudi ne može da se okupi na jednom mestu od večeras. Treća mera koja važi od subote uveče od 23.00 do 00.01 u rasponu od 100 metara od mesta prebivališta biće dozvoljeno šetati ljubimce\n19.25 – Donete nove mere: Zabrana kretanja od 13 sati u subotu do ponedeljka u 5 ujutru. Više od dvoje ljudi ne može da se okupi na jednom mestu od večeras. Treća mera koja važi od subote uveče od 23.00 do 00.01 u rasponu od 100 metara od mesta prebivališta biće dozvoljeno šetati ljubimce, kaže Vučić.\nVučić je preneo novinarima da je danas formiran Implementacioni tim za ekonomske mere.\n"Ispravili smo i određene nepravde prema epidemiolozima koje su postojale, kroz Zavod za javne zdravlje, i oni više trećinu svoje plate neće tražiti na tržištu, već će im država i tu trećinu plate isplaćivati", rekao je Vučić.\nIstakao je da je to veoma važno za tih 2.500 ljudi koji tako zarađuju za svoj hleb.\nNapomenuo je da su nam epidemiolozi sada veoma važni i da će biti i u budućnosti.\nPre toga održan je sastanak Kriznog štaba za suzbijanje zarazne bolesti COVID-19 i Kriznog štaba za otklanjanje nastalih i sprečavanje mogućih štetnih posledica zarazne bolesti COVID-19 po privredu.\nNajavljeno je da će danas dva krizna štaba proceniti potrebu uvođenja novih mera prevencije širenja virusa, najavila je u sredu epidemiolog Darija Kisić Tepavčević.\nPodsetimo, u Srbiji su umrle još tri osobe od koronavirusa, pa se ukupan broj žrtava popeo na 31.


Obradović: Vlast prikriva vlastitu odgovornost i zloupotrebe |\n► Đukanović, Rama i Zaev o prioritetima zemalja Zapadnog Balkana\n"Kao odgovorne vlade moramo dostići evropski kvalitet života… Ne tražim da nam se progleda kroz prste, već da obavimo reforme i da postanemo deo EU", kazao je Đukanović na Godišnjem sastanku guvernera Evropske banke za obnovu i razvoj (EBRD), koja se održava u Sarajevu.\nOn je ocenio da zemlje regiona moraju razviti infrastrukturu, koja će ih povezati.\n"Iz ugla Crne Gore najbitnija je saobraćajna infrastruktura, želimo da realizujemo naš autoput, ali i gasovod. Nažalost, poslednjih dvadeset godina to nismo stigli da uradimo, jer jer smo se bavili nekim drugim pitanjima, ali sada to moramo uraditi", kazao je Đukanović.\nPremijer Albanije Edi Rama ocenio je da zemlje regiona u velikoj meri zaostaju za EU.\n"Treba da imamo vlastiti šengenski prostor… EU sve više liči na Balkan", ocenio je Rama.\nOn je investitorima poručio da je vreme ulaganja u mirna i predvidiva mesta prošlost.\n"Više se isplati ulagati u Balkan, koliko god bio nemiran. Imamo niže poreze, imamo ljude", naveo je Rama.\nOn je istakao da region treba da bude jedinstven i deluje jedinstveno.\n"Moramo postati bolji i produbiti reforme, to jeste teško. Mi u EBRD-u vidimo izvor znanja za prevazilaženje zastoja", rekao je albanski premijer.\nPremijer Severne Makedonije Zoran Zaev ocenio je da su ekonomski aspekti prioriteti zemalja regiona.\n"Moramo raditi više, jer postoje značajne prilike. To je velika prednost, ali potrebna nam je pomoć. Ciljevi su isti, a to je da poboljšamo konkurentnost i poboljšamo standard života", kazao je on.\nZaev je dodao da se radi na otvaranju granica, kako bi se što manje vremena provodilo na graničnim prelazima.\n"Dobro je imati i puteve i verovati institucijama naših suseda. Energetski potencijali su takođe bitni, moramo povećati obnovljive izvore", naglasio je on.\nPrema njegovim rečima, potrebno je smanjiti cene rominga, ne samo u regionu, već i sa EU.\n"Moramo imati zajedničku ponudu za Evropu, kako bismo mogli ponuditi više proizvoda i veće količine. Stoga je bitno uvezivanje država u regionu. Više će nas ceniti ukoliko smo mi svi bolje povezani u regionu", ocenio je Zaev.\nLideri zemalja Zapadnog Balkana stigli su danas u Sarajevo, gde se održava Godišnji sastanak guvernera Evropske banke za obnovu i razvoj (EBRD) i Poslovni forum 2019.\nU Sarajevo su stigli premijerka Srbije Ana Brnabić, predsednik Crne Gore Milo Đukanović, premijer Albanije Edi Rama, premijer Severne Makedonije Zoran Zaev, dok BiH predstavlja predsedavajući Saveta ministara Denis Zvizdić.\nSavetnik nekadašnjeg predsednika Srbije Borisa Tadića i tadašnji sekretar državnog saveta za Srbe u regionu Mlađan Dorđević izjavio je da se pritisak na Srpsku pravoslavnu crkvu i...\nPredsednik Srbije Aleksandar Vučić izjavio je da je večeras s predsednikom Crne Gore Milom Đukanovićem u Jerusalimu imao težak i kompleksan razgovor.


Hilari Klinton pokušala da poveže Trampa sa Rusijom, Obama znao za plan – Borba\nPodaci kancelarije za obavještajne poslove američke vlade pokazuju da je administracija bivšeg predsjednika Baraka Obame znala da bivša demokratska kandidatkinja za predsjednika Hilari Klinton pokušava da Donalda Trampa poveže sa Rusijom i tako skrene pažnju javnosti sa skandala oko spornih mejlova uoči predsjedničkih izbora 2016. godine.\nDirektor kancelarije Džon Retklif pismeno je u utorak obavijestio Senatski komitet za pravosuđe da je prethodna administracija pribavila ruske obavještajne podatke u julu 2016. godine sa optužbama protiv Klintonove, ali je upozorio da obavještajna zajednica „ne zna koliko su tačni ovi navodi, niti u kojoj mjeri analiza ruske obavještajne službe može odražavati pretjerivanje ili izmišljotinu“, prenio je Foks njuz.\nRetklifovo pismo ne nudi detalje o obavještajnim podacima, ali otkriva da rukom napisane billeške bivšeg direktora CIA Džona Brenana pokazuju da je bivši predsjednik Obama bio informisan o tome.\nPrema Retklifovim tvrdnjama, obavještajni podaci uključuju „navodno odobrenje Hilari Klinton 26. jula 2016. da se realizuje predlog jednog od njenih spoljnopolitičkih savjetnika i da se osramoti Donald Tramp izazivanjem skandala koji upućuje na umiješanost ruske službe bezbijednosti“.\nPolitiko je izvijestio da je Nik Meril, portparol Hilari Klinton, ove optužbe nazvao „neosnovanim“ i pogrdno ih ocijenio.\n„Ovo su ruske dezinformacije“, tvitovala je Relčel Koen, portparolka potpredsjednika Senatskog obavještajnog odbora Marka Varnera.\nPredsjednik senatskog pravosudnog odbora Lindsej Grejam rekao je da će pregledati informacije, napominjući da će ih Retklif prezentovati u poverljivom okruženju.\n„Ove najnovije informacije koje je pružio pokazuju da je u FBI možda postojao dvostruki aršin u vezi sa optužbama na račun kampanje Hilari Klinton i ruske umiješanosti“, rekao je Grejam.


Aleksandar Miletic februar 11, 2019 13:56 h Marketing oglašavanje, Najave 0\nRoyal Quiz organizuje se svakog ponedeljka i četvrtka, od 20 sati u restoranu „Casablanca a la Carte“.\nKako kažu iz organizacije, u toku celog takmičenja organizovaće se pojedinačna takmičenja na kojima tri najbolje ekipe osvajaju bodove i nagrade, a broj pojedinačnih takmičenja po ekipi nije ograničen, jer se svake nedelje pravi rang lista kako bi učesnici mogli da prate broj osvojenih bodova.\nNa kraju ciklusa ekipe koje su sakupile najveći broj bodova takmičiće se za specijalne nagrade.\nPored nagrada za pobedničke ekipe, restoran „Casablanca a la Carte“ priprema poklon iznenađenja za sve učesnike kviza.\nViše o događaju možete pronađi na fb stranici događaja.\ncasablanca a la cartekviz opšteg znanjaroyal quiz


Reakcije /Sindikat profesionalnih fudbalera u BiH: Čelik izgubio međunarodne tužbe / Radio Sarajevo\nFoto: AA/NK Čelik\n29. 05. 2020. u 14:05:00 Radiosarajevo.ba\nSindikat profesionalnih fudbalera u Bosni i Hercegovini želi upoznati javnost s presudama FIFA-e u predmetima igrača Ante Blaževića i trenera Igora Jovića protiv NK Čelik Zenica.\n"Naime, zbog nagomilanih obaveza Kluba prema njima, te odbijanja mogućnosti dogovora od strane Turskih “investitora”, Blažević i Jović odlučili su pokrenuti međunarodne postupke protiv Kluba kako bi sačuvali svoja prava, s obzirom na to da su oni strani državljani, koji svoj “fudbalski” hljeb zarađuju u BiH. Na adresu Sindikata profesionalnih fudbalera u BiH i naših pravnih partnera, stigle su presude za pomenute slučajeve, koje u cijelosti idu u korist igrača, odnosno trenera. Potvrđeno je da je fudbaler Ante Blažević imao svo pravo da raskine jednostrano ugovor s NK Čelik Zenica i slobodan je potražnji novog angažmana, a trener Igor Jović je raskinuo svoj ugovor i dokazana je šteta koju je pretrpio zbog neprofesionalnog odnosa tadašnjih klupskih čelnika prema njemu.\nNK Čelik Zenica obavezan je izvršiti plaćanje prema Anti Blaževiću u roku od 45 dana, a prema Igoru Joviću unutar narednih 30 dana. U slučaju da Klub ne izvrši svoje obaveze, NK Čelik Zenica prijeti zabrana registracije fudbalera u naredna 3 prelazna roka, te dodatne sankcije.\nSindikat profesionalnih fudbalera u Bosni i Hercegovini nastojao je proteklim mjesecima pronaći dogovor s predstavnicima NK Čelik Zena, kako s predstavnicima Turskih investitora, ali druga strana nije bila spremna za bilo kakav dogovor.\nOvim putem pozivamo bivšeg predsjednika NK Čelik Zenica, bivšeg sportskog direktora Edina Prljaču, bivše direktore i članove rukovodećih struktura da preuzmu odgovornost za stanje u kakvom su ostavili Klub nakon njihovog odlaska! Također, pozivamo Gradonačelnika grada Zenice, Gradsku Upravu i rukovodstvo grada Zenica da private svoju odgovornost za stanje u NK Čelik Zenica, te da poduzmu sve potrebne mjere kako bi sačuvali ovaj Klub. Upravo su oni odobrili dolazak Turskog “investitora”, koji je ostavio iza sebe dug od više stotina hiljada KM i brojne porušene odnose.\nSvojim ponašanjem i katastrofalnim rukovođenjem Klubom, na što smo u više navrata upozoravali i ukazivali , Turski “investitor” nije samo ugrozio budućnost fudbalera i trenera koji su bili u klubu i koristeći pravne mehanizme napustili Klub, već je ugrožen i sadašnji igrački i trenerski kadar, kao i radna zajednica Kluba, a svoju odgovornost itekako imaju strukture grada, koje su odobrile i posmatrale takvo ponašanje onih, koje su upravo oni i doveli u Klub!\nNa kraju, želimo s javnošću podijeliti i informacije o kojima raspolažemo, a tiču se postupka licenciranja NK Čelik Zenica. Naime, pojedine strukture oko Kluba nastoje da Klub ispadne u 1. Ligu Federacije BiH bez obzira na ostvaren sportski rezultat i odluke o nastavku ili završetku Premijer lige BiH. U tome, zaboravljanju postojeća pravila, te činjenicu da NK Čelik mora sprovesti postupak licenciranja i za drugorazredno takmičenje u bh. fudbalu, odnosno ne može “pobjeći” od svojih obaveza.\nS obzirom na sve navedeno, Gradonačelnik i Gradska Uprava moraju pod hitno pronaći način kako da saniraju trenutno stanje u NK Čelik, jer je njihova odgovornost zbog svih dešavanja u proteklim mjesecima ogromna", piše u saopćenju.\nTagovi: NK Čelik Zenica Premijer liga Bosne i Hercegovine tužba SPFBiH\nOstavke / Niz optužbi: Pozvani policija i tužilaštvo u NK Čelik


Filmart: umetnost povezivanja ljudi - Kreativna Srbija®\nNezavisni filmski centar Filmart iz Požege je organizator Međunarodnog studentskog filmskog kampa „Interakcija“ koji popularizuje dokumentarni film u Srbiji i doprinosi pozitivnom imidžu Požege. „Interakcija je mesto susreta mladih filmskih stvaralaca iz različitih krajeva sveta koji dele ista interesovanja i ciljeve. Razmenjujući iskustva tokom produkcije filmova, učesnici se upoznaju, ali i stiču prijateljstva i partnerstva koja će koristiti kasnije – za saradnju na međunarodnim projektima i u profesionalnoj karijeri. Kroz rad ali i prateće aktivnosti kampa, učesnici upoznaju i kulturu drugih zemalja i predstavljaju svoju“, objašnjava direktor Filmart-a, Dejan Petrović.\nOd produkcije dokumentarnih filmova do lokalnog razvoja\nSpecifičnost Interakcije, kao manifestacije, leži u produkciji dokumentarnih filmova – svake godine, u okviru kampa, nastane nekoliko filmova koji se potom prikazuju širom sveta – na filmskim akademijama, festivalima i revijama dokumentarnog filma, gde su do sada dobili pet nagrada.\nPored ovog vida promocije Požege u zemlji i svetu, Interakcija doprinosi lokalnoj sredini i kroz uključivanje velikog broja volontera u organizaciju kampa čime, posredno, doprinosi i afirmaciji filma među mladima. „U realizaciju naših aktivnosti se uključuje veliki broj srednjoškolaca iz Požege, ali i mladih iz okolnih mesta. Volontiranje na Interakciji je odličan način da se mladi uključe u organizaciju ali i da steknu prijatelje, saznaju nešto više o dokumentarcima i sl.\nKao posledica toga, sve je više mladih iz Požege koji poslednjih godina upisuju filmske škole i ispoljavaju interesovanje za film. Do sada, naša četiri bivša volontera studiraju montažu, produkciju i režiju“, navodi Petrović.\nStatus dokumentarnog filma u Srbiji: nedovoljna produkcija\nOsvrnuvši se na status dokumentarnog filma u Srbiji, Petrović ističe: „Položaj dokumentarnog filma nije ništa bolji od položaja filma uopšte u Srbiji danas. Porasla je godišnja produkcija, tehnologija snimanja je dostupnija ali je nedovoljan broj filmova koji su kreativni, autorski dokumentarci. Uglavnom je to preslikana stvarnost, nalik reportaži, sa interesantnim pričama i junacima.\nPročitaj i ovo Srpska gejming industrija zaradila više od 50 miliona u 2018. godini\n– Po mom mišljenju, nedostaju dokumentarci sa malim, običnim pričama i junacima, ali sa velikim učešćem autora, koji na najadekvatniji način koristi filmski jezik kako bi ispričao filmsku priču, preneo emociju i pokrenuo na razmišljanje. Jako je važno to što je interesovanje studenata za dokumentarni film sve veće, ali nažalost, imam utisak da je izučavanje dokumentarnog filma u filmskim školama, bar u Srbiji, nesistematično i skrajnuto u drugi plan, u odnosu na igrani film.\nImajući u vidu navedeno Filmart je, kroz svoje projekte – Međunarodni studentski filmski kamp „Interakcija“ i Međunarodni masterklas dokumentarnog filma „Interdoc“, pokušao da studentima filmskih škola iz zemlje i inostranstva, omogući ambijent u kojem će od eminentnih profesora i reditelja dokumentarnog filma (Želimira Žilnika i Dragana Elčića) saznati više o kreativnom dokumentarcu.\nFilmska škola za srednjoškolce\nPored navedenih projekata, Filmart organizuje već nekoliko godina i Filmski edukativni centar „Interakcija“ (FECI), namenjen srednjoškolcima iz 9 opština zapadne Srbije koji kroz osmomesečni ciklus predavanja uče osnove filma i osnove dokumentarnog filma. Svi navedeni projekti, kao i rezultati koje postižu polaznici, doprinose podizanju dokumentarnog filma na jedan viši nivo, a Požega kao malo mesto u unutrašnjosti Srbije postaje prepoznatljivo mesto na kulturnoj mapi ne samo Srbije.“\nFilmart je program umeća povezivanja ljudi. Sarađuje sa brojnim filmskim akademijama iz zemlje i inostranstva, institucijama kulture, poput Kulturnog centra Beograda i Kulturnog centra Požega sa kojima ostvaruje uspešno partnerstvo. Kako Petrović ističe: „Posebno je značajan doprinos lokalne zajednice, institucija, biznis sektora, Ministarstva kulture, sponzora i pojedinaca koji su u Interakciji prepoznali način za promociju Požege i Srbije u svetu. Jasan cilj projekta ka kome težimo svih ovih godina, odličan tim sastavljen od profesionalaca, kao i kvalitet učesnika kampa, su od presudnog značaja za uspeh Interakcije.“\nPročitaj i ovo Mapiranje filmske industrije u BiH\nFilmski kamp Interakcija – obuka za filmsku industriju Srbije\nFilmski kamp Interakcija je i festival filma i susreta kulture, mesto profesionalne obuke mladih koji, po svojim dometima, prevazilazi okvire Požege. Produkujući filmove, na godišnjem nivou, Filmart doprinosi izgradnji kulturnog identiteta Požege koja postaje i svojevrsni centar za razvoj dokumentarnog filma. Uključujući mlade u proces nastajanja filma i organizovanje same manifestacije, animirali su lokalnu omladinu koja aktivno doprinosi kreativnom razvoju svog grada.\nUdruženje Filmart je kroz Interakciju, a potom i kroz Filmski edukativni centar i Interdoc specijalizovalo svoju misiju na razvoj dokumenatarnog filma, filmsku edukaciju, promociju filma i kulturnu animaciju u filmskoj umetnosti, povezujući s tom misijom i razvoj filmskih profesionalaca, publike i lokalne sredine. Višestruki značaj ovaj program ostvaruje i akademskom saradnjom sa katedrama za film i filmskim zanatima. U kontekstu kulturne politike, programi Filmarta su dragocene inicijative kulturne decentralizacije, kulturne animacije i programa za studente i mlade.\nProduct placement je jedan od najinteresantnijih oblika reklamiranja, onaj o kojem se možda najmanje zna, i...\n21/05/2020 31/05/2020 Urednik\nOd dvanaest ključnih razloga za loše poslovanje, tri direktno pripadaju tzv. ljudskom faktoru, a ostalih 9 je bazirano na pogrešnom planiranju, zanemarivanju ključnih principa biznisa i standardnim greškama menadžmenta. Po proceni rađenoj u SAD, samo 25 odsto biznisa može biti uspešno, dok je preostale tri četvrtine osuđeno na propast u prvih 2 do 5 godina poslovanja. Na osnovu detaljnog istraživanja…


Podržimo štampanje knjige najpoznatijeg niškog autostopera/rokera - Fondacija Nis\nPodržimo štampanje knjige najpoznatijeg niškog autostopera/rokera\nDELI prostor je pokrenuo novu kampanju, u cilju prikupljanja sredstava za štampanje i objavljivanje knjige „KAKO SAM AUTOSTOPOM STIGAO DO GINISA“ autora Dragana Aranđelovića Arčija. Podršku ovoj inicijativi pruža i Lokalna fondacija Niš.\nDragan Aranđelović – Arči, jedan od najpoznatijih poklonika rokenrola, za 50 godina autostopiranja doživeo je najneobičnija iskustva i pretočio ih u 18 ličnih priča o odlascima na koncerte i festivale, o svom hobiju i načinu razmišljanja koji je prerastao u filozofiju koja je za današnji način života i posebno za mlade ljude neuobičajena i čini se sasvim nedokučiva i egzotična. Deli prostor želi da objavi ovo autentično, neobično izdanje, a da bi to uradili potrebna je podrška građana, koji mogu da podrže kampanju, dobiju sjajne nagrade i doprinesu tome da ovih 18 izuzetnih priča ugledaju svetlost dana i izađu iz štampe. Kampanja je aktivna od 5. aprila do 5. maja na sajtu www.donacije.rs. Potrebno je prikupiti 360.000 dinara.\nGrađani kampanju mogu da podrže tako što će donirati novac i izabrati model podrške koji im odgovara, a zauzvrat će dobiti knjigu, majicu, večeru sa autorom, putovanje sa promotivnim timom ili generalno sponzorstvo multimedijalnog izdanja knjige.\nStrastveni putnik namernik, veliki poznavalac muzike, i dalje sa radošću odlazi na koncerte, uživa u malim i vrednim životnim vrednostima. Kao novinar Arči je bio važan hroničar vremena i promena u minulih 50 godina, a i danas je učesnik i inicijator mnogih društvenih događaja u Nišu. Široj javnosti poznat i kao vlasnik je najpopularnije muzičke kuće u Nišu “Happy house” koju je vodio punih 28 godina. Kaže za sebe i da je ponosni vlasnik majice sa natpisom „Ništa ja više ne moram – dovoljno sam se namorao u životu“\nPriprema knjige (lektura, prelom, ilustracije) – 68.000 dinara\nŠtampa knjige – 196.000 dinara\nPromocija knjige – 24.000 dinara\nPutovanje – Ex YU – 72.000 dinara\nUKUPNO: 360.000 dinara\nDetalje o kampanji i načinu podrške pogledajte na sajtu donacije.rs\nPrevПретходноPloča i CD benda „Eyot“ na licitaciji LFN\nСледећеPotpisana lopta KK Partizan na licitacijiNext


RTS :: Drina ponovo mesto okupljanja, jubilarna regata oborila sve rekorde posećenosti\nDruštvo Drina ponovo mesto okupljanja, jubilarna regata oborila sve rekorde posećenosti\nsubota, 10. jul 2021, 20:00 -> 20:00\nDrina ponovo mesto okupljanja, jubilarna regata oborila sve rekorde posećenosti\nPosle godinu dana pauze Drina je ponovo bila mesto okupljanja ljudi iz svih krajeva zemlje i regiona. Jubilarna 20. Drinska regata od Rogačice do Ljubovije oborila je sve rekorde posećenosti, a smeštajni kapaciteti za ovaj vikend rasprodati su nekoliko nedelja ranije.\nLepote Azbukovice najbolje se vide sa najlepše reke na Balkanu i zato je Drina dvadesetu godinu zaredom mesto susreta hiljada ljudi koji uz muziku i pesmu slave život.\n"Trenutno nas je na čamcu trinaest, dolazimo iz Ljubovije, Kragujevca, Novog Sada, ima nas sa raznih mesta. Već dugi niz godina dolazimo ovde jer ovo nema cenu", ističe Bojan Milovanović iz Ljubovije.\nDragomir Savić iz Beograda kaže da je na Drini "super provod" i da je došla "cela ekipa".\nZa najznačajniji turistički događaj u Ljuboviji i okolini domaćini su se mesecima pripremali jer kad je Drinska regata - za jedan vikend, kažu, zaradi se koliko za mesec dana.\n"Zaista veliki broj učesnika se prijavio za plovidbu, što iz naše zemlje, što iz regiona, tako da je bilo preko hiljadu plovila na reci. Pored spusta posetioci su imali priliku da uživaju i u veoma bogatom kulturno-zabavnom programu, tako da su svi sadržaji bili bogati, a ljudi koji su došli imali su priliku da se lepo provedu i ponesu nezaboravne utiske iz Ljubovije", kaže direktorka Turističke organizacije Opštine Ljubovija Jelena Tešić.\nNajlepšim tokom reke Drine splavarilo je više od 15.000 ljudi, a spust od Rogačice do Ljubovije trajao je čak osam sati.


Trilateralni sastanak Vučića, Zaeva i Rame o "malom Šengenu" - Studio B\nBeograd 3°C u 19:00\nTrilateralni sastanak Vučića, Zaeva i Rame o „malom Šengenu“\nTrilateralni sastanak Vučića, Zaeva i Rame o „malom Šengenu“ Tanjug\n10. 10. 2019. 11:48:22\nU Novom Sadu održan trilateralni sastanak Srbije, Albanije i Severne Makedonije, a predsednik Srbije Aleksandar Vučic domaćin je premijerima dve zemlje Zoranu Zaevu i Ediju Rami na samitu čija je glavna tema bolje povezivanje tržišta u regionu i predlog srpskog predsednika o uspostavljanju „malog Šengena“.\n„Srećan sam što smo počeli da brinemo o sebi i što ne moramo da imamo tutora, da mozemo ovako, uz muziku u Novom Sadu, da se dogovaramo za bolju budućost za naše radnike, naše seljeke, pre svega za mlade ljude da ostaju u našim zemljama“, naveo je Vučić.\nAlbanski premijer Edi Rama izjavio je u Novom Sadu da je sjajno što lideri tri države rade na unapređenju svega o čemu su razgovarali tokom brojnih razlicitih ranijih susreta i sa evropskim prijateljima.\n„Pre svega, sjajno je da smo svi ovde i samo pokušavamo da razmotrimo teme o kojima smo razgovarali i razgovarali i razgovarali u mnogim prilikama sa našim evropskim prijateljima“, rekao je Rama sinoć tokom šetnje sa predsednikom Srbije Aleksandrom Vučićem, premijerkom Anom Brnabić i premijerom Severne Makedonije Zoranom Zaevom.\nZaev: Ogroman kapacitet za unapređenje saradnje\nPremijer Severne Makedonije Zoran Zaev izjavio je u Novom Sadu da je unapređenje saradnje triju država važno, jer, kako je kazao, građani to očekuju.\n„Ovo zajedništvo koje danas prezentujemo ovde u Novom Sadu je što treba svi da uradimo jer predstavljamo naše gradane, i političare, biznismene, radnike“, rekao je Zaev sinoć tokom šetnje sa predsednikom i premijerkom Srbije Aleksandrom Vučićem i Anom Brnabić, i premijerom Albanije Edijem Ramom, čiji je snimak objavljen na zvaničnom instagram profilu srpskog predsednika.\n„Mi moramo da unapredimo što više saradnju, jer postoji ogroman kapacitet ispred nas koji, nažalost, do sada nije iskorišćen“, kazao je Zaev.


Ivica Dačić ponovo šokira izjavama: Kule u New Yorku nisu rušili Srbi već mudžahedini iz Bosne i Hercegovine, sve što je Escobar pričao može da postoji u bajci\nIvica Dačić je kazao da ide u Banjaluku na obilježavanje, 9. januara, neustavnog dana Republike Srpske, i da misli da će ići i drugi zvaničnici Srbije.\nDačić je rekao za “TV Pink” da se zaboravlja da BiH postoji samo ako su njeni narodi i entiteti ravnopravni, te ukazao da se potezi protiv Srba sprovode na najveće srpske vjerske praznike, kao što su Vidovdan, Vaskrs, Božić.\n-Svi oni vole da nešto na naše praznike urade, pa su tako na Vidovdan uvijek bile neprijatnosti i nesreća za naš narod, na Vaskrs je bilo bombardovanje, i NATO je bombardovao na Vaskrs, saveznici su na Božić bombardovali. Tako i sada imate tu situaciju da ove posljednje odluke nekako dolaze na te najveće naše praznike, rekao je Dačić.\nKomentarišući izjavu američkog predstavnika Gabrijela Escobara da SAD neće oklijevati da uvedu sanckije bilo kome i da su Dodiku sankcije uvedene zbog takozvane korupcije i ugrožavanja suvereniteta i integriteta BiH i bezbjednosti, Dačić je rekao da je Dodik član Predsjedništva BiH i da ne zna kako član Predsjedništva može da ugrožava suverenitet i teritorijalni integritet BiH.\n-Oni su sa Dodikom imali urednu komunikaciju, tako da ne razumijem šta je Dodik sada promijenio. Ako je riječ o nekim mjerama ili aktivnostima koje su sprovedene, one nisu bile agresivnog karaktera, znači nisu ugrožavale opstanak BiH, nego su bile usmjerene ka opstanku Republike Srpske, odnosno ka njenim nadležnostima, rekao je Dačić.\nDačić je istakao da ide u Banjaluku na obilježavanje, 9. januara, neustavnog dana Republike Srpske, i da misli da će ići i drugi zvaničnici Srbije.\nGovoreći o neustavnom prazniku Dačić je naglasio da, kako god govorili o tome, formiranje Republike Srpske je historijska činjenica i ima historijski značaj za srpski narod.\n-To je prvi put u istoriji da je formiran jedan srpski entitet. Za to je prije svega zaslužan sprski narod koji živi u Republici Srpskoj. Mislim da je zadatak svih nas da pomognemo da naše veze budu što jače i bolje rekao je Dačić.\n-Svako onaj ko želi da drugačije bude konstituisana BiH, u stvari radi protiv te BiH, rekao je Dačić.\nNa ocjenu Escobara da identitetska politika koči napredak i da treba stvoriti novo društvo u kojem identitetske i religiozne podjele uopšte ne postoje, Dačić je rekao da to sve što je Escobar pričao može da postoji u bajci.\n-Oni se sjete principa građanskog društva samo kada treba nekog da nadglasaju, rekao je Dačić.\nPrema njegovim riječima, nije on pisao Dejtonski sporazum, nego Amerikanci. On kaže da uskoro dolazi Christofer Hilll, kao novi američki ambasador u Beogradu, koji je u tome učestvovao, pa neka on objasni i kaže šta je u svemu tome sporno što se tiče identitetske politike.\n-Uostalom na osnovu identitetske politike razbila se Јugoslavija po nacionalnim osnovama. Mnogo su se lijepo sjetili. Oni moraju da shvate da stvar mora da bude praktična, održiva i ostvariva, sve ostalo spada u klasično propagandno uvođenje politike, rekao je Dačić.\nOn je naveo da nisu Srbi učestvovali u rušenju kula u New York-u, nego američki favoriti mudžahedini iz BiH, koje su pomagali svih ovih godina.


Ova dva znaka horoskopa je apsolutno nemoguće prevariti! - Lifestyle - Style - Vesti - Svet Plus\nOva dva znaka horoskopa je apsolutno nemoguće prevariti!\nNepogrešivo čitaju ljude! Ova dva znaka horoskopa je apsolutno nemoguće prevariti! Ribama se često događa da sanjaju stvari koje im ukazuju na neku situaciju ili važan događaj koji se kasnije ostvari...\n11:14 7. AVG 2021.\nPostoje dva horoskopska znaka, koje je teško, gotovo nemoguće, prevariti. Razlog je razvijena intuicija, koja ih navodi da urade pravi stvar. Stoga, ukoliko ste se nameračili da nešto od njih sakrijete ili ih slažite, razmislite dobro, jer vam verovatno neće poći za rukom.


Region: Ko je najveći uvoznik a ko najveći izvoznik električne energije u Evropi? - Serbia Energy Serbia Energy Balkan I Energetika - Region: Ko je najveći uvoznik a ko najveći izvoznik električne energije u Evropi?\nFrancuska je najveći izvoznik električne energije u Evropi u prvih 11 meseci ove godine, a Italija najveći uvoznik, pokazala je studija evropskog tržišta interkonektora koju je sprovela analitička kuća EnAppSys\nTa je studija pokazala da je Francuska u razdoblju od 1. januara do 30. novembra ostvarila ukupan neto izvoz električne energije od od 39,4 teravatsata (TWh), pri čemu je većinu isporučila Italiji (13,3 TWh) i Nemačkoj (11 TWh).\nVisok nivo neto izvoza pripisan je velikim količinama energije iz nuklearnih elektrana i niskim graničnim troškovima povezanim s tom vrstom energije, što je čini aktraktivnom za celo evropsko tržište.\nItalija je bila najveći uvoznik električne energije od januara do novembra te je uvezla 36,6 TWh.\nNajveći deo uvezene energije isporučila joj je Švajcarska (17,6 TWh), koja povećava proizvodnju iz obnovljivih izvora, ali se i dalje oslanja na nuklearnu energiju kao svoj glavni izvor.


EXPRES VESTI - Blater: Amerika mi se "sveti" jer nije dobila Mundijal 2022.\nBlater: Amerika mi se "sveti" jer nije dobila Mundijal 2022.\nLONDON - Odlazeći predsednik Međunarodne fudbalske federacije (FIFA) Sep Blater ocenio je da je odluka velikih kompanija da više ne budu sponzori FIFA politički motivisana i da iza svega praktično stoji SAD.\nBlater je početkom meseca suspendovan na 90 dana u okviru istrage o korupciji i pranju novca koju protiv njega i FIFA vode američke i švajcarske vlasti.\n"Sve su to američke kompanije", rekao je Blater u intervjuu za "Fajnenšel tajms", misleci na "Koka kolu", "Mekdonalds", "Vizu" i "Badvajzer" koje su odlučile da više ne budu sponzori FIFA.\nBlater je trebalo da ostane u kancelariji FIFA do sledeće godine, uprkos hapšenju visokih zvaničnika FIFA u maju i velikog korpcionaškog skandala koji od tada potresa tu organizaciju.\nOn je samo dva dana posle hapšenja sedmorice visokih zvaničnika FIFA krajem maja po peti put izabran za predsednika, ali je ubrzo potom najavio ostavku, zbog čega su raspisani izbori za februar 2016.\n"Ostale kompanije nisu imale nikakve zamerke. Dovoljno ste inteligentni da uvidite vezu između američkih kompanija i istrage koju vode SAD. To ne treba posebno da ističem", rekao je Blater.\nOdlazeći predsednik FIFA suspendovan je zajedno sa predsednikom Evropske fudbalske unije (UEFA) Mišelom Platinijem zbog toga što mu je 2011. godine isplatio dva miliona švajcarskih franaka sumnjivog porekla. Taj novac, naime, nije prošao kroz finansijske knjige FIFA.\nOvo je drugi Blaterov intervjuu ove nedelje, posle razgovora sa ruskom agencijom TASS, a u kojem on tvrdi da je praktično, na nivou diplomatije bilo planirano da SAD, kao i Rusija dobju organizaciju Mundijala 2018. i 2022, ali da je plan propao, jer je Platini "promenio mišljenje i podržao Katar za domaćina SP 2022, pod pritiskom tadašnjeg predsednika Francuske Nikolasa Sarkozija".\nBlater je naglasio da je istraga koju američke vlasti sprovode protiv FIFA direktna posledica činjenice da SAD nije dobila da organizuje Mundijal 2022. godine.\nViše iz kategorije: « NBA:Klipersi razbili Dalas Mevse\tZvezdina bruka - minus 38 u Moskvi »


Uključiti prava žrtava na reparacije u Poglavlje 23 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Reparacije/Materijalne reparacije/Uključiti prava žrtava na reparacije u Poglavlje 23\nIzveštaj Evropske komisije (EK) o skriningu za Poglavlje 23, koje se odnosi na pravosuđe i ljudska prava, ne sadrži preporuke o pravima žrtava ratnih zločina i masovnih kršenja ljudskih prava iz 1990-ih godina na materijalnu kompenzaciju i druge vidove reparacija. Fond za humanitarno pravo (FHP) poziva sve učesnike pregovora o pristupanju Srbije Evropskoj uniji (EU) da tokom procesa harmonizacije domaćih propisa sa pravom EU uvaže sve tekovine i međunarodne standarde u pogledu prava žrtava kršenja ljudskih prava, uključujući i pravne tekovine EU.\nEK je 30. jula 2014. godine objavila Izveštaj o skriningu za Poglavlje 23, koji obuhvata analizu postojećeg zakonskog okvira u oblasti pravosuđa i ljudskih prava i set preporuka za njegovo usklađivanje sa propisima EU. U okviru Izveštaja, poseban deo je posvećen oblasti ratnih zločina. Međutim, nijedna preporuka iz ove oblasti se ne odnosi na prava žrtava na materijalnu kompenzaciju, niti na zdravstvenu, psihosocijalnu, pravnu i druge vidove pomoći države. O pravima žrtava se govori samo kada je reč o njihovom položaju tokom sudskog postupka.\nOdsustvo preporuka o ljudskim pravima žrtava ratnih zločina čudi tim pre što je pravo žrtava na reparacije bilo predmet eksplanatornog skrininga, što se vidi iz agende skrininga (str. 7-8). Naime, EK je u proces skrininga eksplicitno uključila Direktivu Evropskog saveta o kompenzaciji za žrtve krivičnih dela, ali se ova direktiva ne pominje u Izveštaju o skriningu. Ova tema je bila predmet kritika EK u izveštajima o napretku Srbije. U izveštaju iz 2013. godine, istaknuto je da “na polju pomoći i podrške žrtvama ratnih zločina nema napretka”. Takođe, u izveštaju iz 2009. godine je u kontekstu ratnih zločina naglašeno da se “žrtvama i njihovim porodicama uskraćuje pravda”.\nFHP podseća da, prema nalazima Saveta Evrope (tačka 2.b) i UN Komiteta protiv torture (tačka 18), Srbija krši pravo žrtava na obeštećenje i druge vidove reparacija. Prema važećem zakonu, pravo na pomoć i podršku države uskraćeno je žrtvama stradalim na teritoriji druge države i stradalim u krivičnim delima počinjenim od strane srpskih oružanih snaga, svim porodicama nestalih, žrtvama seksualnog nasilja, žrtvama koje pate od psihičkih posledica preživljenog nasilja, kao i žrtvama sa fizičkim oštećenjima manjim od 50%. S obzirom da se ranije pomenuti zakon ne može primeniti na njih, žrtve nedela počinjenih od strane srpskih snaga, a koje su državljani drugih post-jugoslovenskih država, pravo na materijalnu nadoknadu pokušavaju ostvariti u sudskim postupcima protiv Republike Srbije. Međutim, sudovi u najvećem broju slučajeva odbijaju zahteve žrtava za obeštećenjem zbog navodne zastarelosti, a u retkim slučajevima kada su zahtevi uspešni, oni rezultiraju ponižavajućim iznosima naknade.\nFHP je danas Vladi Republike Srbije uputio preporuke za izradu akcionog plana za Poglavlje 23 u kojima je, između ostalog, predložio mere za ostvarivanje prava žrtava kršenja ljudskih prava iz 1990-ih na reparacije.\nUpravni sud u Novom Sadu: prijateljski pucnji pripadnika JNA u vojvođanskog Hrvata\nPosted On 7th November 2014 ~ Comments Off on Upravni sud u Novom Sadu: prijateljski pucnji pripadnika JNA u vojvođanskog Hrvata


Foto: N.N. | Plan za zaštitu od katastrofa kupi prašinu u ladici Parlamenta\nMirsada Lingo Demirović 06.09.2021 08:30\nSARAJEVO - Iako građani Federacije BiH godišnje za zaštitu od prirodnih i drugih katastrofa uplaćuju 27 miliona KM, Federacija BiH još od 2018. godine nema usvojen progam razvoja zaštite i spasavanja ljudi i materijalnih dobara i drugih nesreća u tom entitetu.\n"Njegovo usvajanje bitno je i iz razloga što, prema članovima 173. i 174. Zakona o zaštiti i spasavanju, kantoni donose svoje programe i planove, koji moraju biti usklađeni s federalnim programom i federalnim planom, a općine donose svoje, usklađene s kantonalnim", kažu revizori.\nAner Žuljević (SDP), delegat u Domu naroda FBiH, za "Nezavisne novine" ističe da ovaj dokument nije bio ni na jednom od dva federalna doma, te da je to nagradno pitanje za vladajuću većinu zašto nije tako bitan dokument svoje vlade bila spremna staviti na razmatranje.\n"Fadil Novalić, premijer FBiH, čak i u momentu pitanja odgovornosti za ove požare koji su bili branio se činjenicom da je on taj dokument poslao u Parlament. Nemamo taj dokument, on je i zakonska obaveza, po njemu se i postupa i on praktično definiše i kadrovske, i finansijske, i logističke postavke tog sistema, tako da ne znam, jer nagađao bih da kažem zašto ga nije bilo u Parlamentu", kazao je Žuljević.\n"Zato se mi nalazimo u situaciji koja je čista anarhija. Ljeti pričamo o kanaderima, do prve kiše, a čim padne snijeg, pričamo o grtalicama, a u martu, kada počnu poplave, nemamo čamaca i mi se vrtimo po godišnjim dobima i u svakom godišnjem dobu imamo neku od ozbiljnih zamjerki da su građani prepušteni sami sebi u borbi od prirodnih nesreća, a pare uplaćuju", kazao je Žuljević.\nAdnan Efendić, šef Kluba SDA u Predstavničkom domu FBiH, za "Nezavisne novine" kaže da oni taj plan nikad nisu dobili, te da ne zna da li je materijal dostavljen Parlamentu i kompletiran.\n"Svaki plan je dobar i bolji je nego da ga nema, a svakako ćemo insistirati da vidimo šta je s tim materijalom, je li u Parlamentu", rekao je Efendić.\nZdenka Džambas (HDZ), delegat u Domu naroda FBiH, za "Nezavisne novine" kaže da je to materijal još iz prošlog saziva i da je očigledno u nekoj ladici.\n"Najtužnije mi je bilo u vrijeme požara da plaćemo i tražimo od Crne Gore da pošalje svoj er traktor, jer mi nemamo ništa, a sve je to već plaćeno. Gledala sam vatrogasce u Stocu, idu vozilom starim 40 godina, nose po 20-30 litara vode na leđima, a tom vodom ne može se ni roštiljska vatra ugasiti", zaključuje Džambasova.


A u senci izbora Ilieva - Duletova smena?! - Sportske.net\nA u senci izbora Ilieva - Duletova smena?!\nIzgleda da je promena na čelu Jugoslovenskog sportskog društva Partizan sve izvesnija...\nPromovisan Iliev - Liga šampiona kao zvezda vodilja!Poruka Srniću iz Humske - Partizan vs Zvezda 7:1!Potvrđeno, Partizan dobio novog direktora!Drulović: "Kup je prilika za dokazivanje!"Titula izgubljena, Vučelić krivicu svalio na igrače!\nNedavno je ''procurela'' informacija da se Dušku Vujoševiću sprema smena i sa mesta predsednika JSD Partizan, nedugo pošto je dobio otkaz i kao trener košarkaša crno-belih, a večeras se pokazalo da to nisu bile samo spekulacije.\nNaime, tokom zvanične promocije Ivice Ilieva na mesto sportskog direktora Partizana, potpredsednik kluba Milorad Vučelić je upitan i koje su bile druge teme o kojima se danas govorilo na sednici Upravnog odbora kluba.\nA on je, s tim u vezi, otkrio zanimljiv detalj.\n''Bio je na dnevnom redu i predlog mog izbora na čelo sportskog društva...'', istakao je Vučelić i dodao da je prihvatio kandidaturu za tu poziciju.\nDakle, promena se sprema, Vučelić umesto Vujoševića.\nOstaje nam da sačekamo i eventualnu realizaciju ovog predloga.